Kaitan Antara Cara Bersetubuh Dan HIV: Bagaimana Anda Boleh Dijangkiti?

Bagaimana cara HIV berjangkit berlaku? Untuk mengetahui jawapannya, teruskan membaca perkongsian artikel ini.

Untuk mendapatkan lebih banyak info tentang Kesihatan Seksual, sila dapatkannya
di sini.

Bagaimana cara HIV berjangkit?

Apabila HIV berada dalam sistem badan seseorang, ianya mampu untuk berada dalam cecair-cecair utama badan seperti
darah
, air mani, lendiran faraj, air mazi dan
susu badan
.

Justeru, apa-apa aktiviti yang membabitkan pendedahan kepada cecair-cecair ini dari satu individu kepada yang lain, berupaya untuk tersebarnya
jangkitan HIV.

Penyebaran atau kontaminasi dengan cecair-cecair ini boleh berlaku melalui beberapa perkara, namun 3 yang utama adalah:

Bersetubuh Dengan Mereka yang Dijangkiti antara cara HIV berjangkit

Bersetubuh dengan mereka dijangkiti khususnya tanpa perlindungan mencukupi akan menyebabkan anda berisiko untuk menerima jangkitan HIV daripada mereka.

Jika anda fikir bahawa anda boleh mencegahnya dengan cara mengelakkan daripada bersetubuh dengan orang yang dijangkiti, anda mungkin belum faham bagaimana HIV bertindak.

Apabila seseorang itu dijangkiti dengan virus HIV, virus ini mempunyai keupayaan untuk kekal pendam dalam badan orang tersebut dalam tempoh yang sangat lama, dari 5 hingga 10 tahun.

Apabila ianya kekal pendam, ianya tidak mengakibatkan apa-apa simptom atau tanda yang jelas. Bahkan, kebanyakan individu dijangkiti tidak akan mempunyai sebarang simptom atau tanda bahawa mereka telah dijangkiti pada awalnya.

Justeru, ini mendorong mereka untuk rasa selamat dan menyangkakan diri mereka bersih daripada sebarang jangkitan.

Natijahnya, mereka akan cenderung untuk
melakukan seks
 tanpa perlindungan bersama pasangan. Ini adalah ‘ilusi’ utama yang menyebabkan virus ini mampu tersebar luar.

Apabila seorang lelaki dan perempuan bersetubuh mereka boleh menyebarkan dan menerima jangkitan dari satu sama lain.

Jika wanita tersebut yang positif HIV, dia boleh menyebarkan virus HIV kepada pasangan lelakinya ketika bersetubuh dengan cara pendedahan kepada cecair dalaman faraj sebagai cara HIV berjangkit.

Baca juga:

Cecair dalaman faraj si wanita tersebut mampu untuk meresap ke dalam permukaan/membran mukosa yang terdapat pada hujung
salur kencing
 zakar lelaki, atau pada mana-mana luka atau ulser pada zakar lelaki tersebut.

Luka atau ulser pada permukaan zakar lelaki bertindak sebagai titik masuk untuk virus HIV dalam cecair faraj wanita itu tadi, sekali gus menjadi
punca jangkitan HIV.

Namun yang demikian, penyebaran dari wanita kepada lelaki ini berlaku dengan kekerapan yang lebih rendah, kerana luas permukaan membran mukosa pada lelaki yang lebih kecil ketika bersetubuh.

Sekiranya lelaki tersebut yang berstatus HIV positif, kebarangkalian untuk dia menyebarkan virus ini ketika bersetubuh dengan wanita tanpa perlindungan adalah lebih tinggi.

Ini kerana ketika mereka bersetubuh, keseluruhan permukaan yang bertemu dengan zakar lelaki tersebut adalah permukaan membran mukosa diding faraj wanita tersebut.

Justeru, apa-apa cecair yang mengandungi virus HIV akan meresap ke dalam permukaan membran mukosa dinding faraj wanita tersebut dengan sangat mudah sekali gus, memperkenalkan virus HIV itu ke dalam tubuh wanita tadi, sekali gus menjadi cara HIV berjangkit.

Cecair-cecair yang dikeluarkan si lelaki boleh jadi dari air mazinya,
air maninya
 dan juga melalui darah pada ulser atau luka pada zakarnya.

Seks dan Orientasi Seksual

Penting juga untuk diingati, aktivti bersetubuh ini tidak terhad antara lelaki dengan wanita sahaja dan ianya tidak terhad kepada cara bersetubuh
melalui faraj
sahaja.

Cara bersetubuh melalui lubang dubur (seks anal) adalah sejenis cara bersetubuh dan tingkah laku seks yang kian popular dan dikatakan lebih nikmat kepada si lelaki kerana kemutan yang lebih ketat dan kuat oleh lubang dubur.

Seks anal
 tidak unik untuk pasangan heteroseksual sahaja, malah ianya adalah cara bersetubuh utama dalam pasangan lelaki homoseksual.

Golongan lelaki homoseksual dan lelaki biseksual adalah kumpulan yang paling terkesan dan mendominasi peratusan mereka yang dijangkiti HIV.

Menurut UNAIDS, bilangan lelaki yang mengamalkan cara bersetubuh melalui dubur dengan lelaki lain adalah sekitar 140 000 orang dan mereka mempunyai prevalens jangkitan HIV yang tinggi iaitu sebanyak 21.6%.

Ini dapat disandarkan kepada
cara bersetubuh
 mereka. Seks anal adalah kaedah bersetubuh yang paling berisiko sebagai cara HIV berjangkit.

Seks anal

Ini kerana lubang dubur tidak sesuai untuk menerima tusukan zakar ataupun untuk menampung aktiviti seks. Dinding-dinding lubar dubur penuh dengan hujung-hujung saraf yang sensitif kepada rasa sakit.

Selain itu, ianya juga tidak bersifat anjal (mampu menyesuaikan bukaan mengikut saiz zakar). Justeru, tusukan
zakar
ketika bersetubuh ini akan menyebabkan berlakunya trauma pada pembukaan lubang dubur dan juga dinding dalaman lubang dubur.

Lubang dubur juga secara semula jadinya tidak mempunyai rembesan untuk melincirkan geseran. Semua ini menyumbang kepada berlakunya luka dan koyak pada dinding lubar dubur sekali gus menjadi titik masuk yang mudah untuk virus HIV.

Walaupun luka atau koyak itu minima, lapisan permukaan dinding
dubur
adalah sangat nipis. Justeru, sekiranya berlaku pendedahan dengan cecair badan ketika melakukan cara bersetubuh ini, ianya akan meresap dengan sangat mudah.

Antara cara HIV berjangkit yang lain adalah melalui persetubuhan adalah melalui servis pekerja seks (pelacur).

Semestinya, cara bersetubuh melalui dubur berbanding melalui faraj tetap akan meningkatkan risiko anda untuk menerima atau memberi jangkitan HIV, walaupun dengan pasangan berlainan jantina dan bukannya dengan pasangan yang homoseksual.

Namun yang demikian, kebanyakan rumah pelacuran kini mewajibkan pelanggan untuk menggunakan
kondom
bagi melindungi diri mereka dan juga pelacur tersebut.

Sehubungan itu, jika dibandingkan dengan populasi berisiko yang lain (
lelaki homoseksual
dan penagih dadah yang berkongsi jarum) kumpulan pekerja seks mencatatkan prevalens jangkitan HIV yang paling rendah, sebanyak 6.3%.

Perkongsian Jarum antara cara HIV berjangkit

Data daripada UNAIDS menunjukkan sekitar 120 000 penagih dadah yang menggunakan jarum intravena di Malaysia.

Daripada jumlah ini, prevalens jangkitan HIV adalah pada peratusan 13.5%, lebih rendah berbanding
golongan lelaki
 yang bersetubuh dengan lelaki.

Penyebaran virus HIV ini adalah jelas – perkongsian jarum yang telah terdedah kepada darah mereka yang dijangkiti.

Pendedahan kepada jarum yang telah tercemar dengan HIV bukanlah eksklusif kepada golongan yang menyalahgunakan dadah sahaja.

Pekerja perubatan terdedah kepada risiko ini setiap kali mereka menguruskan
penghidap HIV
.

Mereka berisiko untuk terkena tusukan jarum yang telah bercampur dengan darah pesakit, ketika melakukan prosedur seperti mengambil
sampel darah
 pesakit.

Ibu HIV-Positif Yang Menyusukan Bayi Mereka

Apabila seseorang wanita itu dijangkiti HIV, virus tersebut berupaya untuk menjangkiti bayi yang disusukan.

Untuk itu, terdapat beberapa garis panduan yang mengetengahkan agar penggunaan
susu formula
 adalah perlu dalam situasi di mana si ibu itu dijangkiti HIV dan tidak mendapat rawatan.

HIV juga boleh berpindah kepada bayi melalui makanan yang telah dikunyah sebelumnya oleh ibu atau penjaga yang dijangkiti HIV, walaupun risikonya adalah rendah.

Terdapat cara HIV berjangkit lain yang boleh berlaku antaranya:

Melalui perkongsian
pisau cukur
 di tempat gunting rambut

Melalui seks oral (khususnya jika si penerima itu mempunyai luka atau ulser di bahagian mulut)

Melalui perkongsian berus gigi

Melalui servis
tatu

Melalui servis bertindik

Melalui rawatan kecantikan yang menggunakan jarum

Melalui pemindahan darah atau penerimaan darah

Melalui pencemaran ke atas luka badan yang terdedah

Melalui pemindahan
organ
 dan tisu badan

Melalui prosedur kesihatan yang tidak bersih atau telah tercemar

Sekiranya terdapat sebarang pertanyaan mengenai cara HIV berjangkit, berundinglah denagn doktor untuk mendapatkan kepastian.


Euw, Sarung Bantal Sudah Berbau Hapak, Ini 3 Sebab Anda Perlu Basuh Dengan Kerap!

“Uish, bau bantal dah hapak ni. Cabut sarung bantal ni lepastu basuh,” kata Nazrah kepada anaknya.

Berapa kerapkah anda membasuh sarung bantal anda? Adakah sehingga ia mengeluarkan bau yang kurang menyenangkan atau warna berubah sedikit demi sedikit? Sebelum mengetahui berapa kerap anda perlu membasuh sarung tersebut, ambil tahu dahulu mengapa anda perlu membasuh sarung itu. Jika anda tak tahu sebabnya, mungkin ia tidak mendorong anda untuk kerap membasuh sarung tersebut.

Sebab mengapa anda perlu mencuci sarung bantal

Terdapat beberapa sebab utama yang perlu anda tahu mengenai hal ini.

#1. Tempat berkumpul minyak, kotoran dan peluh

Kesemua minyak, kotoran dan peluh pada sarung bantal anda berpunca daripada
rambut
 dan leher anda. Sarung tersebut berfungsi ibarat pengelap kepada rambut anda, begitu juga kepada wajah anda. Kesemua kotoran dan minyak yang terkumpul ini menyebabkan jerawat muncul dengan mudah selain menyebabkan
blackhead
.

#2. Memburukkan alahan dan menyebabkan penyakit

Kajian menunjukkan bahawa 99% individu mempunyai alergen di dalam bilik tidur mereka seperti hama habuk. Manakala sebanyak 74.2% individu pula mempunyai antara 3 hingga 6 alergen dalam bilik tidur mereka. Kesemua alergen ini menyebabkan alahan semakin memburuk selain penyakit-penyakit lain. Sekiranya anda tidak mencuci sarung bantal anda, anda akan mendedahkan diri kepada partikel halus yang boleh memasuki sistem pernafasan. Ia bukan sahaja memicu asma malah penyakit lain.

#3. Tempat berkumpul kuman

Bakteria
 atau kuman yang berada pada sarung tersebut, digabungkan dengan kurangnya penjagaan kesihatan diri, akan menyebabkan sistem imun anda terjejas. Ini akan menyebabkan risiko penyakit seperti
bronkitis
 dan penyakit lain yang disebabkan oleh kehadiran jangkitan bakteria.

Berapa kerap anda perlu cuci sarung bantal?

Kami menyarankan untuk anda mencuci sekerap yang boleh. Cuba untuk mencucinya setiap dua hari sekali, dan sekiranya tidak berkesempatan, anda boleh mencucinya seminggu sekali

Anda juga disarankan untuk mencuci sarung bantal anda dengan menggunakan air panas sekurang-kurangnya sekali dalam seminggu. Ini bertujuan untuk menyingkirkan alergen dan membunuh hama habuk

Untuk mengelakkan pertumbuhan bakteria, anda boleh menggunakan sarung bantal yang diperbuat daripada sutera. Ini kerana bakteria tidak boleh hidup pada fabrik sutera

Jangan tunggu sehingga sarung anda berbau atau bertukar warna untuk mencucinya. Amalkan cucian berkala sekurang-kurangnya setiap minggu. Kami tidak boleh bayangkan bagaimana seseorang individu itu tidur dengan bantal yang mempunyai sarung yang berbau. Jangan lupa juga untuk mencuci bantal anda dan menjemurnya di bawah terik matahari untuk membunuh kuman yang ada. Cuba elakkan untuk menjemurnya di hadapan rumah, risau jiran ternampak ‘peta dunia’ milik anda sekeluarga pada permukaan bantal.


Adakah Umur Mempengaruhi Kesuburan Lelaki?

Kita sering diberitahu bahawa umur adalah faktor penting yang mempengaruhi kesuburan seseorang wanita. Wanita yang berusia adalah lebih sukar untuk hamil kerana semakin meningkat usia seseorang wanita itu, semakin menurun kadar kesuburannya. Namun, bagaimana pula keadaannya dengan golongan lelaki? Anda mungkin akan terkejut jika mengetahui kebenaran tentang kaitan umur dengan kesuburan lelaki.

Jam biologi lelaki

Bukan wanita sahaja yang mempunyai jam biologi, tetapi lelaki juga ada! Jika kadar kesuburan wanita akan menurun selepas usia mereka 35 tahun, golongan lelaki pula adalah pada usia sekitar 40 tahun. Jadi, adalah perlu jika usia bapa turut diambil kira dalam menjadi faktor untuk merancang kehamilan.

Pakar mengatakan bahawa organ pembiakan lelaki tidak terlepas daripada kerosakan masa. Terdapat perubahan jelas yang berlaku kepada tubuh lelaki yang semakin meningkat umur. Sama seperti wanita, lelaki yang semakin meningkat usia akan mengalami perubahan seperti tahap testosteron, estrogen dan DHEA lebih rendah, serta peningkatan tahap FSH dan LH, yang menjadikan kegagalan reproduktif.

Punca kesuburan lelaki menurun

Walaupun banyak lelaki berusia mampu menghamilkan pasangan mereka, namun kita tidak boleh menolak bahawa peluang tersebut akan menjadi lebih sukar selepas usia lelaki 40 tahun. Antara penyebabnya termasuklah:

Kualiti sperma cenderung untuk menurun apabila usia meningkat. Meskipun anda mampu menghasilkan bilangan sperma yang sama seperti semasa usia anda 20-an atau 30-an, namun dari segi morfologi (bentuk) dan motiliti (pergerakan) sperma akan merosot apabila anda sudah semakin tua. Jadi, kesannya, sperma anda akan sukar untuk bersenyawa dengan telur.

Tahap testosteron akan berkurangan pada usia 40-an. Ini akan membuatkan anda sukar untuk melakukan hubungan seks biasa.

Penyakit yang biasa melanda lelaki berusia juga boleh mengurangkan kesuburan. Malahan, ubat-ubatan tertentu yang diberikan untuk merawat penyakit juga boleh mempengaruhi kesuburan lelaki.

Peluang konsepsi mengikut usia lelaki

Lelaki yang semakin berusia akan mengambil masa yang lebih lama untuk membolehkan pasangannya hamil. Bagaimanapun, ini juga bergantung kepada umur wanita tersebut. Secara amnya, peluang konsepsi yang mengambil masa lebih daripada setahun, adalah:

Kira-kira 8 peratus jika usia lelaki di bawah 25 tahun

Kira-kira 9 peratus jika usia lelaki 25 hingga 29 tahun

Kira-kira 12 peratus jika usia lelaki 30 hingga 34 tahun

Kira-kira 17 peratus jika usia lelaki 35 hingga 39 tahun

Kira-kira 19 peratus jika usia lelaki melebihi 40 tahun

Bagaimana untuk memelihara kesuburan lelaki yang berusia?

Terdapat beberapa cara untuk anda memelihara kesuburan, antaranya:

Makan makanan yang sihat.

Amalkan gaya hidup sihat dengan berhenti merokok dan tidak mengambil alkohol serta dadah.

Pelihara zakar anda dengan mengelakkan daripada meletakkan komputer riba pada celah paha atau elak duduk di bilik yang panas untuk tempoh yang lama.

Kurangkan tekanan.

Umur lelaki turut memainkan peranan dalam perancangan keluarga sesebuah pasangan. Walau bagaimanapun, ini tidak bermakna lelaki berusia tidak boleh mempunyai anak sendiri. Sebaliknya, ia bermakna bahawa umur yang semakin meningkat akan menyukarkan anda untuk bergelar bapa. Baik lelaki ataupun wanita, kedua-duanya mempunyai jam biologi.

Hello Health Group
 tidak memberikan nasihat, diagnosis atau rawatan perubatan.


Teknik Buang Air Mani Dari Faraj Lepas Seks Untuk Elak Hamil, Berkesankah?

Umum mengetahui bahawa memang terdapat pelbagai teknik kontrasepsi yang amat mudah seperti
pengambilan pil
,
pemakaian kondom
 dan sebagainya. Namun, adakah terdapat petua tradisional elak hamil?

Tidak dinafikan, ramai pasangan yang mencari teknik lain yang tidak akan memerlukan sebarang kos dan alat iaitu dengan cara tradisional atau semula jadi seperti buang air mani dari faraj selepas bersenggama.

Persoalannya, adakah petua tradisional elak hamil yang ini akan berkesan? Jom teruskan membaca artikel!

Kenapa buang air mani dari faraj?

Ada pasangan yang mungkin akan buat teknik ini lepas seks untuk 2 tujuan utama yakni; membersihkan faraj yang kotor atau mengelakkan wanita daripada hamil.

Petua tradisional elak hamil ini dilakukan dengan cara individu memasukkan jari mereka ke dalam lubang faraj untuk mengeluarkan kembali
air mani yang telah masuk ketika ejakulasi
.

Untuk pengetahuan anda, teknik ini sebenarnya mungkin tidak begitu berkesan untuk 2 tujuan utama tadi kerana wujud cara lain yang jauh lebih efektif.

Petua tradisional elak hamil adalah dengan mengeluarkan air mani?

Seperti mana yang telah kami nyatakan di atas tadi, ia tidak begitu berkesan untuk tujuan membersihkan faraj yang kotor atau mengelakkan wanita daripada hamil.

Anda perlu tahu bahawa air mani itu adalah kombinasi di antara protein, vitamin, mineral dan sperma berbentuk cecair yang akan terpancut dari zakar.

Pancutan ini akan menyebabkan
air mani dari zakar akan terus memasuki rongga rahim
 dan boleh hidup di dalam lubang faraj sehingga sekitar 7 hari.

Dalam tempoh beberapa minit atau jam selepas bersenggama, sebahagian air mani mungkin akan keluar dengan sendiri dari faraj tanpa perlu anda paksa.

Apabila air mani sudah berada di dalam lubang faraj, tiada sebarang cara yang terbukti secara saintifik ia boleh dikeluarkan meskipun anda cuba untuk:

Kencing
– Air kencing akan keluar dari lubang yang lain bernama uretra dan tidak mungkin akan mengeluarkan air mani dari faraj

Mandi
– Meskipun anda cuba untuk membasuh atau mencuci faraj, air yang digunakan tidak mungkin akan dapat sampai ke rahim

Meruang

– Sama seperti jika anda mandi, air yang digunakan tidak mungkin akan dapat sampai ke rahim dengan teknik
meruang

Cuka
– Memasukkan cuka ke dalam faraj untuk membunuh sperma dengan asid juga tidak efektif malah meningkatkan risiko kerengsaan

Wujudkah cara membersihkan faraj lepas seks?

Buat anda yang belum tahu, faraj sebenarnya mempunyai 2 bahagian iaitu dalaman  yang berhubung dengan serviks dan luaran atau lebih dikenali sebagai vulva.

Bahagian dalaman faraj secara semula jadinya boleh membersihkan diri sendiri tanpa bantuan daripada anda meskipun ada wanita yang gemar untuk meruang.

Bahagian luaran faraj pula boleh dibersihkan oleh anda dengan cara menggunakan air
terutamanya selepas membuang air kecil
 atau membuat hubungan seks.

Menurut American Sexual Health Association (ASHA), anda boleh menggunakan sabun yang selamat pada kawasan luaran faraj agar kadar pH tidak terjejas.

Pakar juga menyarankan agar anda tidak meruang faraj kerana ia dikhuatiri boleh menjejaskan kestabilan bakteria pada faraj yang akan membawa kesan sampingan.

Adakah petua tradisional elak hamil ini efektif untuk anda?

Sekiranya anda melakukan teknik membuang air mani dari faraj untuk tujuan mengelak hamil, maka anda mungkin perlu fikirkan cara yang lain pula.

Ini kerana petua tradisional elak hamil ini mungkin tidak efektif dan tidak wujud sebarang kajian saintifik yang kata ia adalah berkesan sebagai kaedah kontraseptif.

Sebaliknya, pakar mempercayai bahawa kaedah yang jauh lebih terbukti seperti pengambilan pil atau pemakaian kondom adalah alternatif yang terbaik.

Jika anda terlupa atau terlepas untuk menggunakannya sebelum bersenggama dengan pasangan,
anda juga boleh menggunakan ubat kontraseptif kecemasan
.

Disebabkan itu, adalah sangat disarankan untuk anda dan pasangan yang sedang merancang bagi mendapatkan informasi dan nasihat doktor terlebih dahulu.

Ini 4 petua elak hamil yang efektif!

Khas buat pasangan suami isteri yang sedang merancang, ini panduan kontraseptif dan petua tradisional elak hamil yang boleh anda cuba ini:

Metode hormonal

Penggunaan metode kontraseptif seperti pengambilan pil serta pemasangan
intrauterine devices
 (IUD) dengan hormon ini sangat efektif dalam mengelak ovulasi berlaku.

Metode non-hormonal

Penggunaan metode kontraseptif seperti pemakaian kondom serta pemasangan intrauterine devices (IUD) tanpa hormon juga sangat efektif dalam mengelak ovulasi berlaku.

Metode natural

Jika ingin merancang secara semula jadi, anda juga mungkin boleh mengelakkan hubungan jenis penetrasi zakar ke dalam faraj dan mengamalkan aktiviti seksual yang lain.

Metode surgikal

Akhir sekali, anda juga mungkin ingin mempertimbangkan kaedah yang kekal seperti pembedahan vasektomi bagi lelaki atau bilateral tubal ligation (BTL) bagi wanita.

Konklusinya, teknik buang air mani dari faraj lepas seks bukanlah teknik elak hamil yang efektif buat anda dan pasangan yang sedang merancang kehamilan.

Sebaliknya, cuba bincang dengan doktor untuk mendapatkan informasi dan nasihat tentang
kaedah kontraseptif yang paling efektif buat anda dan pasangan
.


Anak Mengalami Fobia Sosial, Bagaimana Membantunya?

“Dalila, kenapa tak nak kawan dengan Mia, dia kan budak baik’?, kata seorang ibu kepada anaknya kerana dia mendapati si kecilnya itu sangat
malu
untuk berkawan dan bermain bersama rakan se
usia
nya itu. Bagi ibunya, ia mungkin satu perkara biasa. Namun, ia sewajarnya tidak dibiarkan begitu sahaja kerana anaknya itu mungkin mengalami fobia sosial.

Apakah yang dimaksudkan dengan ini? Jom kita ikuti artikel untuk mengetahui mengenainya dengan lebih lanjut!

Apa itu fobia sosial?

Jika anak anda seorang yang
aktif
 dan ceria di rumah tetapi berubah menjadi pasif dan pendiam setiap kali berada di luar bersama masyarakat, anak anda berkemungkinan mengalami kondisi kesihatan yang dipanggil fobia sosial. Fobia sosial atau
Social Anxiety Disorder
ini merupakan satu kondisi kesihatan yang mengakibatkan perasaan tidak selesa atau
takut
 untuk bersosial bersama individu di sekeliling mereka.

Kondisi kesihatan yang membimbangkan ini sebenarnya didalangi oleh perasaan takut individu pengalaminya yang terlebih dahulu sudah memikirkan setiap kemungkinan yang bakal terjadi sekiranya mereka mula bersosial. Ketika itu, perasaan takut dan malu yang melampau akan membuatkan mereka hilang keyakinan untuk berinteraksi dengan individu lain lantaran malu mengeluarkan pandangan mereka serta takut menerima pendapat individu lain.

Kanak-kanak yang mengalami kondisi ini cenderung untuk bersendirian dan tidak mempunyai ramai kawan yang seusia dengan mereka. Disebabkan itu, kondisi ini malangnya akan menjejaskan prestasi akademik,
keyakinan diri
 serta hubungan sosial mereka bersama individu yang berada di sekeliling mereka. Oleh itu, sesuatu perlu dilakukan bagi membendung permasalahan ini daripada meruncing dengan lebih teruk.

Apakah yang ibu bapa boleh lakukan?

Demi mengelakkan kondisi ini daripada berlaku, ibu bapa perlu memainkan peranan penting dalam memastikan anak mereka terhindar daripada masalah ini sekali gus memastikan kehidupan sosial mereka yang lebih terjamin. Berikut merupakan beberapa tip yang
ibu bapa
 perlu terapkan kepada anak-anak dalam usaha mengatasi fobia sosial:

#1.
 Cognitive reframing

Cognitive reframing
ini merupakan satu teknik
psikologi
 yang mampu menukarkan pandangan atau pendapat daripada perspektif yang negatif kepada yang positif. Kebanyakan kanak-kanak yang mengalami fobia sosial ini selalunya akan membayangkan senario terburuk yang bakal terjadi sekali gus menyebabkan mereka bertindak balas secara keterlaluan. Mereka juga selalu beranggapan bahawa individu lain memandang serong terhadap mereka.

Pemikiran seperti ini seharusnya ditukar dan dipandang daripada perspektif yang berbeza. Anda perlu mengajar anak anda untuk memandang positif setiap perkara yang berlaku terhadap diri mereka.

Sebagai contoh, sekiranya anak anda mengadu kepada anda berkenaan guru yang memarahi mereka kerana mendapat gred yang teruk di
sekolah
, anda boleh menenangkan mereka dan menegaskan bahawa sudah menjadi tugas guru sekolah untuk mengajar anak muridnya sehingga mereka berjaya. Ini akan membuatkan mereka berasa lebih positif lantas meningkatkan keyakinan diri mereka.

#2. Ajar anak anda untuk bertenang

Kanak-kanak yang mengalami fobia sosial ini akan mudah berasa
gemuruh
 setiap kali mereka cuba berhadapan dengan masyarakat untuk bersosial. Sebagai langkah mengatasi perasaan ini, anda boleh mengajar anak anda untuk bertenang. Berikut merupakan beberapa teknik untuk mencapai ketenangan yang sangat diperlukan:

Menarik nafas sedalamnya
. Ini merupakan teknik yang paling asas dan mudah untuk dilakukan. Teknik ini akan menenangkan degupan jantung serta pernafasan ketika sedang gemuruh. Oleh itu, anda perlu ajar anak anda cara melakukan teknik ini dengan sebetulnya iaitu menarik nafas sedalamnya dan hembuskan nafas tersebut secara perlahan-lahan.

Merelakskan otot. Ketika sedang gemuruh, otot-otot akan menjadi tegang. Oleh itu, anda perlu mengajar anak anda  untuk merelakskan otot mereka. Sebagai contoh, ajar anak anda untuk menggengam tangan dengan kuat kemudian lepaskan dengan perlahan-lahan. Ini akan membuatkan otot menjadi lebih relaks.

Mengalih perhatian mereka
. Kanak-kanak yang mudah berasa gemuruh tatkala ingin bersosial perlu dialihkan tumpuan mereka. Anda boleh bercerita dengan mereka apa-apa sahaja cerita yang dapat mengkhayalkan mereka sekaligus membuat mereka lupa akan perasaan gemuruh mereka. Ini sekali gus dapat membuatkan mereka lebih selesa dan yakin untuk bersosial.

#3. Ajar anak anda teknik berkawan

Sebagai
ibu bapa
, anda tidak mampu untuk mengatur dan menetapkan kawan-kawan anak anda. Perkara ini perlu diusahakan sendiri oleh anak anda. Namun begitu, anda masih boleh mengajar mereka
teknik untuk berkawan
 agar anak anda lebih mudah didekati dan disenangi oleh kawan-kawan sekeliling mereka.

Anda boleh mengajar mereka cara menegur kawan lain dengan sopan. Selain itu, nasihatkan mereka untuk menjadi pendengar yang setia selain memberikan respons yang baik setiap kali berinteraksi dengan kawan mereka.

Dalam pada itu lagi, pastikan anak anda menjadi seorang yang peramah dalam lingkungan kawan-kawan mereka bagi membuat mereka disenangi oleh kawan-kawan. Namun, perlu diingatkan bahawa menjadi ramah tidak bermaksud terlalu banyak dan bebas dalam percakapan mereka.

#4. Ajar anak anda skil penyelesaian masalah

Kanak-kanak yang mengalami kondisi ini sangat suka untuk mengelak daripada masalah kerana mereka tidak mahu berhadapan dengan situasi yang membuat mereka tidak selesa atau gugup. Namun begitu,
sikap
 ini tidak harus ada dalam diri anak anda dan sesuatu perlu dilakukan untuk menghalangnya sikap anak anda ini daripada berlarutan.

Anda boleh mengajar anak anda skil penyelesaian masalah bagi mengelakkan perasaan tidak selesa atau gugup ini terus ada dalam minda mereka. Sebagai contoh, anda boleh melatih skil ini dengan memberi mereka tugas seperti membeli barang di kedai runcit untuk melatih skill komunikasi mereka.

Ini sekali gus akan membuatkan mereka lebih selesa dengan masyarakat di sekeliling selain melatih skil penyelesaian masalah seharian yang berlaku dalam kehidupan seharian mereka.

Konklusi

Kesimpulannya, fobia sosial ini adalah satu masalah yang melibatkan kekurangan keupayaan interaksi sosial dalam kalangan individu. Kebiasaannya, ia akan berlaku pada kanak-kanak. Namun, ia juga boleh berlaku kepada individu dewasa. Untuk mengelakkan ia berlaku, ibu bapa sewajarnya menerapkan langkah-langkah yang telah tertulis di atas ini sejak usia awal kanak-kanak lagi.

Jadi, ibu bapa yang mempunyai anak dengan fobia sosial seperti ibu Dalila, jangan berdiam diri dan mengganggap kekurangan anak anda ini adalah normal dan akan menjadi lebih baik seiring dengan usia. Anda sebagai ibu bapa adalah kunci kepada setiap kejayaan anak anda. Jangan lupa, ya?

Hello Health Group
 tidak menyediakan nasihat perubatan, diagnosis, atau rawatan.


Jangan Buat Tak Tahu Kalau Najis Kerap Keluar Darah, No.5 Itu Paling MENAKUTKAN!

Eh, najis berdarah? Sebab apa ia berlaku dan adakah keadaan ini serius? Dalam perkongsian artikel ini ada penjelasannya.

Untuk mendapatkan lebih banyak info tentang Sistem Penghadaman, sila dapatkannya
di sini.

Antara punca najis berdarah

Pendarahan najis
 boleh menjadi sesuatu yang menakutkan kerana ia juga menjadi tanda amaran diberikan oleh tubuh mengenai tahap kesihatan diri anda.

Walaupun ia memberi isyarat masalah kesihatan yang serius tetapi ia jarang berlaku. Terdapat beberapa kemungkinan keadaan sekiranya tinja berdarah.

Buasir (Haemorrhoids)

Buasir adalah keradangan saluran darah pada dubur dan ia sangat biasa berlaku. Ia boleh berkembang di luar atau di dalam dubur yang muncul sebagai benjolan kecil yang mana kadang-kadang ianya berdarah semasa berlaku pergerakan usus atau ketika mengelap.

Buasir juga dirujuk sebagai ‘piles’
, yang mana boleh mempengaruhi seseorang pada pelbagai peringkat umur tetapi dikaitkan dengan beberapa faktor risiko berikut:

Kehamilan

Sembelit dan ketegangan kronik

Cirit-birit kronik

Ketegangan semasa pergerakan usus atau duduk di tandas terlalu lama

Obesiti

Rendah serat dan diet tidak seimbang

Penuaan

Fisur dubur (Anal fissure), punca tinja berdarah

Sesiapa yang pernah mengalami fisur dubur akan tahu keadaan yang menyakitkan itu. Ia selalunya disebabkan oleh sembelit dan ketegangan.

Fisur dubur ini cenderung didiagnosis dengan mudah kerana biasanya ia kelihatan semasa pemeriksaan.

Fisur dubur ini sering sembuhkan dengan sendiri. Tetapi diet tinggi serat dan
mengelakkan dehidrasi
akan membantu menyembuhkan dengan lebih cepat dan melegakan ketidakselesaan yang disebabkannya.

Selain itu, ubat tahan sakit juga boleh membantu.

Ulser peptik

Ia adalah mitos bahawa ulser disebabkan oleh tekanan. Malah hingga 90% kes disebabkan oleh jangkitan bakteria (Helicobacter pylori), dan selebihnya biasanya daripada ubat-ubatan seperti steroid atau NSAI.

Tekanan boleh memperkembangkan simptom terutama jika ia menyebabkan anda menukar diet dan gaya hidup anda seperti
pengambilan banyak kafein
, rokok dan alkohol.

Salah satu perkara terbaik yang boleh dilakukan untuk mengurangkan risiko ulser peptik adalah dengan berhenti merokok.

Ini kerana merokok mempunyai kaitan dengan beberapa masalah kesihatan dan boleh mempengaruhi tubuh menguruskan tahap
asid gastrik
.

Baca juga:

Punca najis berdarah #Divertikulosis

Divertikulosis menggambarkan kehadiran diverticula yang merupakan struktur seperti kantung yang terbentuk melalui titik-titik kelemahan pada dinding otot usus, iaitu pada titik di mana saluran darah melalui dinding.

Pendarahan dari divertikulum terjadi ketika pembuluh darah kecil terletak di dalam divertikulum terkikis dan berdarah ke
dalam kolon
.

Divertikulitis adalah nama bagi keradangan kantung-kantung berkenaan.

Ia boleh menyebabkan kesakitan yang sangat teruk, kesakitan berselang serta perubahan kepada tabiat usus dan juga demam.

Walaupun biasanya tidak menyakitkan, anda mungkin mengalami pendarahan najis yang mengejutkan.

Kanser kolorektal

Darah dalam najis boleh menjadi simptom kanser di sepanjang saluran pencernaan.

Kanser kolon
 dan kanser dubur adalah dua jenis yang boleh menyebabkan pendarahan. Kadang-kadang tidak kelihatan kepada mata kasar sehingga berlakunya pendarahan yang lebih teruk.

Oleh kerana najis berdarah boleh menjadi tanda keadaan kesihatan yang serius, sesiapa yang menyedari terdapat darah pada tinjanya adalah disarankan untuk berjumpa doktor bagi pemeriksaan dan rawatan lanjutan.


Bahaya Ada Ruam Tompokan Darah Seakan Labah-labah Di Badan! Ini Amaran Penyakit Sirosis Hati

Selalunya, kulit ruam muncul dengan
bentuk bulat atau leper dan berwarna kemerahan.
 Namun, terdapat sesetengah kes di mana kulit ruam terbentuk di muka seakan cabangan pokok atau sarang labah-labah.

Ketahui pengertian kulit ruam tersebut dengan lebih lanjut dalam artikel ini.

Apakah itu kulit ruam
spider nevi
?

Sebilangan indvidu mempunyai pembuluh darah yang terlihat sangat jelas di kulit wajah ataupun bahagian badan lain.

Kulit ruam
spider nevi
 adalah kumpulan pembuluh darah kecil yang mengembang dan berkumpul dekat dengan permukaan kulit.

Penampilannya seakan-akan sarang labah-labah yang mempunyai titik pusat dan cabangan.
Ia boleh muncul dalam warna merah, ungu atau kebiruan.

Punca kulit ruam
spider nevi

Jaringan pembuluh darah yang kelihatan dekat dengan kulit adalah tidak normal. Punca kulit ruam ini berlaku tidak difahami sepenuhnya oleh para saintis.

Namun, penyelidik percaya bahawa pelbagai faktor boleh menyebabkan
spider nevi,
sama ada dari sudut masalah kesihatan, perubahan hormon mahupun persekitaran.

1. Pendedahan kepada cahaya matahari

Sinar matahari yang berlebihan mampu mengembangkan pembuluh darah.

Selain itu,
lapisan kulit berpotensi untuk menipis sehingga membuat pembuluh darah terlihat jelas
 di bawah permukaan kulit.

2. Iritasi daripada bahan kimia dalam kosmetik

Bahan kimia yang terdapat dalam sesetengah produk kosmetik boleh merosakkan struktur kulit
dan menyebabkan ia lebih nipis.

Oleh itu, pembuluh darah akan muncul sebagai kulit ruam
spider nevi.

3. Trauma

Kecederaan selepas pukulan atau ditimpa sesuatu benda yang keras boleh menyebabkan kontusi pada kulit.

Semasa ia berlaku, pembuluh darah boleh pecah dan kelihatan di permukaan kulit.

4. Perubahan hormon

Ia biasanya berlaku apabila
tahap estrogen tinggi dalam sistem tubuh anda seperti kehamilan
 dan penyakit sirosis hati.

5. Penyakit sirosis hati

Kulit ruam
spider nevi
 boleh berlaku apabila
 terdapat penyakit sirosis hati yang berkaitan dengan pengambilan alkohol yang banyak.

Kajian menunjukkan sebanyak 33% pesakit sirosis mempunyai ruam kulit ini.

Ia berlaku kerana hati tidak berfungsi dengan baik untuk memproses estrogen di dalam badan.

Faktor risiko ruam kulit s
pider nevi

Walaupun punca ruam kulit ini tidak difahami sepenuhnya, beberapa faktor boleh meletakkan anda pada risiko yang lebih tinggi seperti :

Umur:
 penuaan boleh menyebabkan injap pada saluran darah anda menjadi lemah

Keturunan:
 anda akan lebih berpotensi untuk mendapat keadaan ini sekiranya ahli keluarga anda juga mempunyai kondisi yang sama

Obesiti: berat badan yang berlebihan boleh memberi tekanan pada saluran darah anda

Duduk atau berdiri untuk jangka masa yang panjang:
Kurang pergerakan menyebabkan peredaran darah yang tidak sihat

Bolehkah ia dicegah?

Anda mungkin tidak dapat mencegah ia sepenuhnya sekiranya anda mempunyai faktor keturunan dan genetik.

Walaupun tidak ada langkah pencegahan khusus yang diketahui, pembentukan
spider nevi
mungkin boleh dihalang dengan :

Elakkan terapi hormon

Memakai krim pelindung matahari di kawasan badan yang mudah terdedah termasuk muka, leher dan kaki

Mengawal pengambilan alkohol

Merawat penyakit sirosis hati dengan segera, jika ada

Rawatan ruam kulit
spider nevi

Anda boleh berunding dengan doktor untuk mendapatkan rawatan yang lebih efektif. Secara umum, beberapa rawatan yang boleh dijalankan adalah seperti :

1. Terapi ablasi laser

Ia berfungsi dengan menghantar cahaya yang kuat ke dalam pembuluh darah
. Pembuluh darah yang timbul akan perlahan-lahan pudar dan hilang.

Jenis terapi ablasi yang terbaru menggunakan tenaga frekuensi radio dan bukannya cahaya.

Terapi ini tidak menggunakan sebarang jarum atau pemotongan. Namun begitu, prosedur ini sering kali kurang berkesan berbanding dengan skleroterapi, terutama sekali untuk pembuluh darah yang lebih besar.

Kesan sampingan termasuklah kemerahan, lebam, gatal, bengkak dan
 perubahan warna kulit yang kekal.

2. Skleroterapi

Dalam prosedur ini, doktor akan menyuntik pembuluh darah yang terjejas dengan larutan yang membentuk parut dan menutup urat tersebut.

Ia mengakibatkan darah untuk mengalir semula melalui pembuluh darah yang lebih sihat.

Dalam beberapa minggu,
spider nevi
 yang dirawat akan mula pudar. Walaupun urat yang sama mungkin perlu disuntik lebih daripada sekali, namun skleroterapi biasanya sangat berkesan jika dilakukan dengan betul.

Prosedur ini tidak memerlukan bius dan boleh dilakukan di pejabat doktor anda.

Kesan sampingan boleh terjadi termasuklah gatal-gatal
, bengkak dan perubahan warna kulit pada kawasan yang dirawat.

Konklusi

Jika anda mempunyai ruam kulit
spider nevi
 di kawasan tubuh anda, segeralah berjumpa dengan doktor untuk mengetahui punca dan pilihan rawatan yang sesuai untuk anda.


Nasi Lemak Menggemukkan? Ambil Tahu Jumlah Kalorinya Dulu!

Nasi lemak menjadi antara menu wajib bagi sebahagian besar masyarakat Malaysia sewaktu sarapan pagi. Namun, makanan ini juga diketahui sebagai antara jenis makanan yang tinggi kalori. Kalori nasi lemak juga adalah antara yang tertinggi berbanding jenis nasi yang lain.

Adakah anda tahu kalori makanan ini yang sebenar?

Untuk mendapatkan lebih banyak info tentang Pemakanan Sihat, sila dapatkan
di sini
.

Makanan pembekal tenaga untuk petani dan pesawah

Nasi lemak diketahui sebagai
salah satu daripada jenis masakan Melayu yang bukan sahaja terkenal di Malaysia
, malah di beberapa kawasan lain di Asia Tenggara.

Ia juga dimakan oleh masyarakat Melayu di beberapa lokasi lain seperti di Singapura, Sumatera dan Riau di Indonesia, Brunei dan juga Selatan Thailand.

Nasi lemak diiktiraf sebagai makanan kebangsaan negara Malaysia dan ia biasa dinikmati pada waktu sarapan pagi.

Pada zaman dahulu, nasi lemak ini sering dijadikan sebagai makanan bekal bagi para pesawah dan petani apabila mereka keluar bekerja.

Ini kerana, nasi lemak dapat membekalkan mereka dengan tenaga yang mencukupi disebabkan komponen nasinya yang dilengkapi dengan pelbagai nutrien untuk mengembalikan tenaga selepas penat bekerja.

Kalori nasi lemak yang ramai tidak tahu

Siapa sahaja yang tidak sukakan hidangan nasi lemak panas untuk sarapan pagi.

Namun, di sebalik keinginan untuk menyantapnya, anda juga kena tahu mengenai kalori nasi lemak yang anda makan.

Adakah anda tahu berapakah jumlah kalori nasi ini yang sebenar? Jika belum, ini jumlah kalori nasi lemak yang anda kena ambil maklum:

Nasi lemak: 389

Kacang goreng: 81.3

Telur rebus (separuh): 42.1

Ikan bilis goreng: 63

Ayam goreng (1 ketul): 255

Ini adalah
anggaran jumlah kalori
bagi sepinggan nasi lemak tanpa nasi tambahan atau lauk tambahan yang lain.

Kalori nasi lemak yang anda makan juga akan bertambah jika anda mengambil jenis minuman manis seperti teh tarik atau teh panas.

Jika ditambahkan keseluruhan kalori nasi, lauk serta minuman manis, kalori anda boleh mencapai jumlah 1,000 kalori bagi satu set hidangan.

Bagi satu hidangan dengan jumlah kalori menghampiri 1,000 atau lebih daripada 1,000, ia boleh dikatakan agak tinggi memandangkan ia baru satu hidangan sahaja.

Anda memerlukan sekurang-kurangnya tiga hidangan utama dan satu hidangan ringan setiap hari.

Jadi, bagaimana untuk mengurangkan kalorinya?

Agak sukar untuk kita menolak godaan keenakan nasi lemak, apatah lagi jika sudah terhidu bau nasi yang baru sahaja dimasak.
Ia sememangnya menggugat selera makan kita.

Anda masih boleh makan nasi lemak seperti biasa, namun cara memasaknya mungkin perlu ditukarkan sedikit untuk mengurangkan kandungan kalorinya.

Untuk hidangan nasi, anda boleh mencuba dengan mengambil hanya separuh nasi daripada saiz biasa.

Jika sebelum ini anda mengambil satu mangkuk nasi, kurangkannya kepada separuh mangkuk.

Untuk jenis ayam goreng pula, pilihlah bahagian ayam yang kurang berlemak seperti bahagian dada.

Elakkan memakan kulit ayam kerana ia akan menambah kalori dalam hidangan nasi lemak anda.

Bagi lauk telur ayam, seeloknya untuk anda mengambil telur rebus berbanding telur yang digoreng.

Selain itu, cuba elakkan daripada memakan kuning telur kerana kuning telur mengandungi kandungan lemak dan kolesterol yang tinggi berbanding putih telur.

Untuk minuman pula, amalkan pengambilan air kosong atau air mineral setiap kali anda makan.

Jika anda benar-benar mahu meminum minuman manis seperti teh tarik, minumlah setengah gelas sahaja.

Bagaimana untuk membakar kalori selepas makan nasi lemak?

Untuk membakar sekitar 1,000 kalori daripada sepinggan nasi lemak, anda mungkin perlu melakukan perkara-perkara berikut:

Berbasikal selama 1 jam 30 minit

Melakukan senaman aerobik selama 2 jam

Berenang selama 1 jam 30 minit

Berjalan kaki selama 3 jam

Anggaran pengiraan ini adalah untuk seorang individu dengan berat 65 kilogram yang mengambil hanya sepinggan nasi lemak.

Anggaran pembakaran kalori ini boleh berubah bergantung kepada faktor jantina, berat, ketinggian, umur, tahap intensiti aktiviti dan faktor-faktor lain.

Nasi lemak makanan sihat tetapi makanlah secara bersederhana

Nasi lemak boleh dikatakan sebagai sejenis makanan yang sihat.

Ini kerana ia mempunyai komponen makanan dengan nutrien yang mencukupi seperti karbohidrat, protein, vitamin, mineral dan juga lemak.

Pada tahun 2016, majalah TIME sendiri telah mengiktiraf nasi lemak kebanggaan kita ini sebagai salah satu daripada 10 makanan tersihat di dunia.

Namun, anda masih perlu mengawal pengambilan kalori nasi lemak agar tidak menambahkan jumlah kalori dalam tubuh badan anda.

Pengambilan nasi lemak dengan jumlah yang sederhana boleh mengelakkan peningkatan berat badan atau masalah obesiti disebabkan pertambahan kalori.

Selain itu, pastikan anda bersenam atau kekal aktif setiap kali selepas anda mengambil nasi lemak agar kalori yang diambil itu lebih cepat dan mudah terbakar.


Guna Jari Untuk Lihat Rahim Jatuh Atau Tidak, Berani Buat Sendiri?

Istilah rahim jatuh atau peranakan jatuh sering kedengaran,
terutamanya dalam kalangan wanita bersalin
. Namun, apakah punca ia terjadi?

Kedudukan rahim biasanya dipegang di dalam pelvis dengan pelbagai otot, tisu, dan ligamen.

Mengandung, melahirkan atau kesukaran bersalin, membuatkan sesetengah wanita akan mengalami kondisi otot-otot melemah.

Selain itu, ketika seorang wanita bertambah tua dan kehilangan hormon estrogen secara semula jadi, rahim juga boleh jatuh ke saluran faraj.

Untuk mendapatkan lebih banyak info tentang Kesihatan Wanita sila dapatkannya

di sini.

Kenali apa itu rahim jatuh?

Peranakan jatuh atau turut dikenali sebagai
pelvic organ prolapse
 (POP) berlaku apabila
tisu dan otot-otot dasar pelvis tidak lagi menyokong organ pelvis
 mengakibatkan penurunan organ daripada kedudukan normal.

Organ pelvis merangkumi faraj, serviks, rahim, pundi kencing, uretra, dan rektum. Pundi kencing pula adalah organ yang paling kerap terlibat dalam masalah rahim jatuh.

Kelemahan atau kelonggaran otot boleh menyebabkan rahim mengendur atau keluar sepenuhnya daripada badan dalam pelbagai peringkat:

Tahap pertama: Serviks jatuh ke dalam faraj

Tahap kedua: Serviks turun ke paras tepat di dalam bukaan faraj

Tahap ketiga: Serviks berada di luar faraj

Tahap keempat: Seluruh rahim berada di luar faraj. Keadaan ini juga dipanggil
procidentia
. Ini disebabkan oleh kelemahan pada otot yang menyokongnya

Cara mengesan rahim yang jatuh menggunakan jari

Masukkan 1 atau 2 jari yang baru dicuci di dalam faraj, dan perhatikan berapa banyak jari yang menembusinya sebelum merasakan serviks di bahagian atas faraj.

Sekiranya serviks anda jatuh, tekan ke atas untuk mengukur sejauh mana ia mengangkatnya.

Kemudian, perhatikan sejauh mana ia jatuh dengan cara batuk. Selepas itu, turunkannya semula.

Ketatkan dan angkat otot lantai pelvik untuk menentukan sama ada tindakan ini mengangkat atau mendorong serviks ke bawah.

Sekiranya otot lantai pelvik terasa kuat dan semasa anda cuba mengangkatnya, rahim yang jatuh mungkin terjadi kerana kerosakan pada ligamen sokongan dan tisu penghubung (bukan kerana otot melemah).

Punca peranakan jatuh

Keadaan berikut boleh menyebabkan masalah rahim jatuh berlaku:

Kehamilan atau
bersalin normal melalui faraj

Kelemahan pada otot pelvis kerana pertambahan usia

Kelemahan dan kehilangan tisu selepas menopaus dan kehilangan estrogen semula jadi

Kondisi yang membawa kepada peningkatan tekanan di perut seperti batuk kronik (bronkitis dan asma), regangan (sembelit), tumor pelvis, atau pengumpulan cecair perut

Berat badan berlebihan atau gemuk menyebabkan tekanan tambahan pada otot pelvis

Pembedahan besar di kawasan pelvis menyebabkan kehilangan sokongan luaran

Merokok

Simptom rahim jatuh

Antara gejala rahim jatuh termasuk:

Berat dan tekanan pada faraj

Benjolan atau tonjolan yang berbeza di dalam faraj

Bonjolan yang menonjol keluar daripada faraj

Hubungan seksual yang menyakitkan

Diagnosis bagi masalah ini

Antara gejala yang paling biasa terjadi berkaitan dengan
pelvic organ prolapse
s (POP) adalah berkaitan dengan kencing.

Anda mungkin akan mengalami perasaan mendesak untuk kencing,
lebih kerap membuang air kecil daripada biasa
, mengalami masalah  atau kesukaran kencing.

Sebilangan wanita mengalami masalah seksual, seperti masalah untuk mencapai orgasme dan kurang keinginan seksual atau libido.

Walaupun masalah ini tidak mengganggu seksualiti secara langsung, ia boleh mempengaruhi imej diri.

Sebilangan wanita mengelak melakukan hubungan seks kerana malu dengan perubahan anatomi pelvis mereka, dan ada yang bimbang jika seks menyakitkan.

Ujian bagi peranakan jatuh

Doktor mungkin akan menjalankan beberapa ujian untuk mengesahkan diagnosis POP. Ini termasuk:

Pemeriksaan
jangkitan saluran kencing
: Anda akan diarahkan untuk kencing di dalam cawan dan air kencing dinilai untuk melihat kehadiran bakteria

Ujian urodinamik: Ujian ini menggunakan sensor tekanan khas yang diletakkan pada pundi kencing dan rektum atau faraj untuk mengukur tindak balas saraf dan otot

Pengimejan: Pengimejan resonans magnetik atau
ultrasound
 kadang-kadang boleh digunakan untuk menunjukkan perincian POP

Sekiranya anda mempunyai masalah dengan pergerakan usus, doktor mungkin akan merujuk anda kepada ahli gastroenterologi untuk penilaian menyeluruh.

Jenis rawatan rahim jatuh

Rawatan untuk masalah rahim yang jatuh merangkumi sama ada pilihan pembedahan dan bukan pembedahan, ia bergantung pada kesihatan secara umum, tahap kondisi dan rancangan kehamilan pada masa akan datang.

Pilihan-pilihan rawatan termasuk:

Senaman lantai pelviks

Pesari faraj

Pembedahan faraj

Langkah-langkah pencegahan

Usaha untuk mencegah masalah peranakan jatuh bermula pada usia remaja.

Biasakan diri melakukan senaman kegel
 seperti yang dilakukan dalam yoga beberapa kali sehari.

Manakala semasa hamil, pastikan anda menyedari risiko dan faedah kaedah bersalin
forceps
 sekiranya diperlukan.

Penggunaan
forceps
 akan menimbulkan risiko yang sangat tinggi untuk masalah inkontinensia dan rahim jatuh.

Selain itu, pastikan anda bercakap dengan doktor mengenai pilihan bersalin vakum atau pembedahan czer.

Kekalkan berat badan yang sihat dan berhenti merokok juga dapat membantu mencegah masalah ini.


Minggu 11

Perkembangan bayi

Sekarang bayi anda adalah sebesar buah tin dengan panjang lebih kurang 3 cm dari kepala ke kaki. Untuk menyokong pertumbuhan bayi anda, saluran darah anda dalam plasenta semakin meningkat dari segi saiz dan bilangan untuk menyampaikan nutrien yang mencukupi kepada bayi.

Bayi anda sekarang bukan lagi embrio dan kini telah membentuk janin. Kepala bayi anda masih berkembang dan kebiasaannya mengambil lebih separuh daripada kepanjangan bayi. Walau bagaimanapun, perkembangan badan bayi anda akan berterusan dengan lebih cepat lagi dalam tempoh beberapa minggu akan datang.

Pada akhir minggu ini, alat kelamin bayi anda dan organ-organ pembiakan akan mula berkembang dan berterusan dalam tempoh beberapa minggu akan datang tetapi hanya boleh dibezakan melalui ultrabunyi sekitar 18 hingga 20 minggu.

Perubahan hidup & tubuh badan

Bagaimanakah perubahan badan saya?

Sekarang anda akan mula mendapatkan kembali tenaga dan rasa loya semakin reda. Tetapi terdapat simptom lain yang tidak dikehendaki yang mungkin berlaku pada masa ini. Salah satu simptom ini adalah sembelit. Sembelit berlaku apabila anda mempunyai kesukaran membuang air besar atau apabila anda tidak membuang air besar lebih daripada 3 hari. Ini berlaku disebabkan hormon kehamilan anda. Hormon ini mengendurkan perut dan esofagus anda, menyebabkan pencernaan anda dilambatkan. Anda juga mungkin mengalami senak dan kembung perut.

Untuk membantu anda menangani sembelit, anda perlu minum air yang banyak dan makan lebih banyak serat. Makanan yang kaya dengan serat termasuklah buah-buahan segar (betik, tembikai dan pisang), sayur-sayuran mentah dan roti gandum. Anda juga patut makan dengan kuantiti makanan yang lebih kecil untuk mengurangkan gas dan kembung perut. Kekal aktif dan cuba elakkan duduk berpanjangan. Ini boleh membantu mempercepatkan penghadaman anda.

Apakah yang perlu saya beri perhatian?

Sembelit anda tidak boleh dilegakan dengan rawatan sampingan dan mungkin memerlukan rawatan yang lebih kuat. Anda boleh mempertimbangkan pengambilan makanan tambahan serat dan julap ringan seperti docusate. Untuk keselamatan anda dan bayi anda, adalah penting untuk berunding dengan doktor sebelum menggunakan sebarang ubat. Terdapat julap yang bertindak terlalu kuat, menyebabkan cirit-birit dan membawa kepada dehidrasi.

Pertemuan dengan doktor

Apa yang harus saya maklumkan pada doktor?

Anda perlu memberitahu doktor jika terdapat sebarang tanda-tanda kehamilan yang mengganggu anda. Bagaimana selera anda? Adakah anda makan dengan baik? Anda juga mungkin mahu memaklumkan doktor tentang tidur anda. Mendapat tidur yang cukup adalah sangat penting bagi anda dan bayi anda. Doktor anda boleh membantu mencari cara untuk menangani masalah tidur dan juga simptom-simptom lain yang menyebabkan ketidakselesaan.

Apakah ujian yang perlu saya tahu?

Dalam minggu ini, doktor akan mencadangkan ujian pemeriksaan pranatal untuk membantu mengesan sebarang keabnormalan kromosom. Terdapat banyak gangguan genetik yang disebabkan oleh keabnormalan kromosom, seperti sindrom Down. Sindrom Down berlaku apabila terdapat salinan tambahan kromosom 21. Bayi biasanya mempunyai 23 pasang kromosom, separuh diwarisi daripada anda dan separuh lagi daripada pasangan anda. Semasa pembahagian sel, mungkin berlakunya kesilapan yang menghasilkan kromosom tambahan. Satu-satunya cara untuk mengetahui adalah dengan ujian.

Ujian saringan pranatal melibatkan 2 jenis ujian: ujian saringan dan ujian diagnostik. Semasa ujian saringan, darah anda akan diuji untuk PAPP-A (plasma protein-A)  dan ultrabunyi untuk mengukur ketebalan leher bayi anda (
translucency nuchal
). Pemeriksaan ini biasanya boleh mengesan kira-kira 80 peratus daripada kes tersebut. Terdapat juga ujian tambahan lain untuk membantu diagnosis.

Apabila pemeriksaan saringan menemui kelainan kromosom, anda perlu melalui ujian diagnostik seperti chorionic villus sampling (CVS) atau amniosentesis. Sekalipun ujian saringan anda positif, anda masih boleh mendapat keputusan yang normal daripada ujian diagnostik itu.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Anda mungkin merasa sakit perut dan kekejangan selepas hubungan kelamin. Anda tidak perlu bimbang. Ini adalah perkara biasa semasa hubungan kelamin kerana peningkatkan aliran darah ke bahagian pelvis anda yang boleh diikuti dengan pengecutan rahim. Kesakitan ini kebiasaannya ringan dan akan surut dalam tempoh beberapa minit. Jika terdapat sebarang kesakitan atau kekejangan yang tidak reda, temui doktor anda dengan segera. Biasanya, hubungan kelamin adalah selamat semasa mengandung tetapi anda perlu sentiasa merujuk doktor. Anda juga mungkin bimbang bahawa hubungan kelamin boleh mencederakan bayi. Anda tidak perlu bimbang. Bayi anda dilindungi oleh kantung amniotic dipenuhi dengan cecair. Bayi anda selamat.

Jadi bagaimanakah pertumbuhan janin anda minggu depan?

Hello Health Group
 tidak menawarkan sebarang nasihat, diagnosis atau rawatan perubatan.

Gambaran Janin Minggu ke-11


Tip Mencegah Alergi Dalam Kerjaya Anda

Alergi yang menganggu boleh muncul pada bila-bila masa menyebabkan kesukaran untuk melalui hari bekerja. Bersin, hidung tersumbat dan mata merah serta gatal boleh menyebabkan anda hilang tumpuan semasa bekerja. Terdapat beberapa pengetahuan asas untuk mengurangkan dan mengelakkannya yang perlu anda ketahui. Jika tidak, anda boleh terlepas tugasana atau kerja dan mengurangkan produktiviti anda.

Mengenai pekerjaan anda

Rawatan alergi yang terbaik adalah anda perlu mengelakkan pencetusnya sama sekali. Oleh itu, anda harus mengetahui tentang keadaan alergi anda dan memilih pekerjaan yang paling sesuai untuk diri anda.

Berikut adalah beberapa pekerjaan yang paling teruk bagi mereka yang mengalami alergi.

Kerja-kerja pelandskapan

Bagi mereka yang mempunyai alergi terhadap debunga,
elakkan mengambil pekerjaan sebagai pakar landskap, penjaga tanah, atau pakar penjagaan fabrik adalah diperlukan. Alahan luar yang paling biasa adalah pokok, rumput, rumpai, dan alahan kulat/kulapuk boleh membuatkan kerja anda bermasalah.

Perkhidmatan spa

Dengan rinitis atau asma, bekerja di salon kuku, spa atam apa-apa pekerja yang mempunyai wap atau semburan memenuhi udara yang menjengkelkan boleh mendorong kepada simptom alergi. Wap dan semburan kimia boleh mencetuskan serangan alahan pada orang yang sensitif dan alergi.

Bar atau restoran

Sebelum memohon pekerjaan di bar atau restoran, pastikan ianye persekiratan yang bebas rokok. Asap rokok
secondhand
boleh mencetuskan simptom alergi. Dan, ia juga mendorong kepada komplikasi seperti
sinusitis dan bronkitis.

Kerja-kerja mengemas

Mereka yang melakukan pembersihan di dalam rumah boleh mengelakkan daripada pencetus alergi di mana-mana sahaja. Tetapi pembersihan dalaman boleh membuatkan anda terdedah kepada habuk, kulat, bahan pencucu, dan juga lipas yang semuanya mencertuskan alergi yang biasa.
Sentuhan kulit dengan hama debu atau alergen lipas boleh menyebabkan ruam yang gatal.

Bekerja dengan haiwan

Sekiranya anda mempunyai alahan terhadap haiwan peliharaan, cuba elakkan pekerjaan seperti perias anjing, pekerja perlindungan, atau petugas kedai haiwan peliharaan. Walaupun anda adalah seorang pencinta haiwan, ini mungkin satu-satunya cara untuk bebas daripada simptom alergi.

Bekerja di kedai bunga

Punca biasanya bukan tumbuhan atau kulat pada tanah tumbuhan. Tetapi fungisid (bahan kimia beracun yang digunakan untuk membunuh kulat atau menghalangnya daripada menyebabkan penyakit) dan baja yang digunakan dalam pekerjaan ini juga boleh mencetuskan simptom alergi bagi seseorang yang sensitif.

Pekerjaan dapur

Pencetus alergi juga boleh datang daripada kesibukan di dapur, terutamanya jika anda mempunyai alergi terhadap makanan. Sesetengan pembuat roti alergi terhadap gandum. Dan asap daripada memasak kerang atau makan laut juga boleh mencetuskan simptom alergi apabila ia dihidu.

Bagamana untuk mengelakkan alergi dalam pekerjaan

Pastikan persekitaran kerja yang bebas habuk.

Hidupkan penghawa dingin, yang mana membantu membersihkan beberapa alergen.

Cuba gunakan penapis HEPA di meja anda.

Elakkan membawa barang-barang lembut ke pejabat anda seperti bantal pelapik kerusi atau patung haiwan kerana alergen boleh berkumpul padanya.

Minta supaya penapis ditukar dengan kerap.

Cuba menggantikan karpet yang kotor, berhabuk dan berkulapuk.

Walaupun anda mencuba segala-galanya, alergi masih ada kehidupan kerjaya anda, langkah seterusnya mungkin imunoterapi, suntikan alergi. Tetapi jika alergi terus menganggu anda di tempat kerja, anda mungkin perlu berjumpa pakar alergi.


Terkini! Organ Rosak Teruk Sebab COVID-19, Pesakit Sembuh Lepas Jalani Pemindahan Peparu

Untuk mendapatkan lebih banyak info tentang coronavirus di Malaysia, sila dapatkannya di sini.

Seorang pesakit COVID-19 telah berjaya diselamatkan dengan pemindahan organ paru paru melalui prosedur
double-lung transplant
di Chicago.

Prosedur ini merupakan yang pertama dijalankan di Amerika Syarikat. Sebelum ini, prosedur yang sama telahpun dijalankan di China ke atas 6 orang
pesakit yang telah dijangkiti COVID-19.

Menurut Huang Jeifu, Pengerusi Agensi Derma dan Pemindahan Organ China,
hanya pesakit COVID-19 yang pulih namun mempunyai kerosakan
 organ yang serius sahaja akan diberi peluang untuk menjalani pemindahan organ.

Sebelum baca dengan lebih lanjut, mari periksa statistik terkini COVID-19:

[covid_19]

Pemindahan organ paru paru COVID-19 pertama di Amerika Syarikat

Pesakit tersebut dirawat di
Northwestern Memorial Hospital,
Chicago berumur dalam lingkungan 20 tahun dan telah bergantung kepada mesin sokongan hayat selama 6 minggu.

Disebabkan virus COVID-19 telah merosakkan kedua-dua belah paru-parunya, doktor terpaksa melakukan
double lung transplant
 untuk menyelamatkan nyawanya.

Menurut Dr. Ankit Bharat, seorang pakar bedah kardiotorasik daripada
Northwestern Memorial Hospital,
pemindahan paru-paru merupakan satu-satunya cara untuk menyelamatkan wanita tersebut.

Menurutnya lagi, pembedahan yang dilakukan ke atas pesakit wanita itu merupakan pembedahan yang paling kompleks yang pernah beliau lakukan.

Kerosakan pada paru-paru wanita tersebut
 merupakan yang paling teruk pernah beliau saksikan.

Paru-paru milik pesakit COVID-19. Kredit gambar @Northwestern Medicine)

Selama dua bulan, wanita tersebut terpaksa ditahan di ICU dan bergantung nyawa kepada ventilator dan juga mesin EMCO, mesin yang mengepam dan menyalurkan oksigen kepada darah di luar badan.

Walaupun pesakit tersebut telah bebas daripada virus korona,
 kerosakan yang telah terjadi kepada paru-parunya tidak dapat dipulihkan.

Pada Jun lepas, keadaan wanita tersebut menjadi semakin tenat. Oleh itu, doktor mengambil keputusan untuk melakukan
double-lung transplant
 dengan harapan nyawa wanita itu dapat diselamatkan.

Anda mungkin berminat:

Adakah Saya Dijangkiti COVID-19? Kenali Simptom Awal Jika Terkena Virus Korona

Prosedur pemindahan organ paru paru sukar dan mencabar

Menurut Dr Bharat lagi, prosedurnya sangat mencabar lebih-lebih lagi untuk pesakit yang telah dijangkiti COVID-19.

Pesakit COVID-19 perlu disahkan negatif daripada penyakit tersebut sebelum layak menjalani prosedur pemindahan paru-paru.

Menurut
Mayo Clinic
, pemindahan organ paru paru tidak akan dijalankan ke atas individu yang mempunyai jangkitan yang masih aktif.

Ini kerana mereka perlu mengambil ubat yang bertindak mengurangkan respons sistem imun badan (
immune-suppressing drug)
 selepas pembedahan.

Dr. Beth Malsin berkata, wanita tersebut merupakan
 pesakit yang paling kritikal semasa berada di ICU dan mungkin di seluruh hospital.

Menurutnya lagi, mereka terpaksa bekerja siang dan malam untuk menjaga wanita tersebut.

Mereka juga memastikan supaya dia dapat meneruskan hidup dan kekal sihat sehinggalah sampai waktu untuk wanita tersebut menerima organnya.

Imbasan X-ray milik pesakit COVID-19 sebelum pemindahan organ. (Kredit gambar @ Northwestern Medicine)

Kedua-dua usaha inilah yang berjaya membantu wanita tersebut untuk kekal hidup walaupun dijangkiti COVID-19.

Prosedur pembedahan mengambil masa 10 jam untuk disiapkan. Disebabkan paru-paru wanita tersebut melekat pada kawasan dinding dada, pembedahan jadi amat sukar untuk dilakukan.

Semasa pembedahan, beliau mendapati tiada lagi bahagian paru-paru yang elok dan baik tinggal di dalam badan wanita tersebut.

Anda mungkin berminat:

Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

COVID-19 Di US Makin Kritikal, Bilion USD Dilabur Untuk Tempah Vaksin, Pelaburan Yang Berbaloi?

Muda bukan bermaksud bebas daripada COVID-19

Jarang untuk wanita muda dalam lingkungan usia 20-an untuk dijangkiti COVID-19 dengan teruk. Lebih-lebih lagi apabila pesakit tersebut
bukan daripada golongan yang berisiko.

Wanita tersebut juga tidak mempunyai penyakit lain yang boleh buatkan sistem imunnya terjejas.

Malah, pesakit tersebut juga
mempunyai kesihatan yang baik sebelum dijangkiti virus korona.

Menurut Bharat lagi, wanita muda itu kini dalam keadaan stabil dan sedang berehat untuk proses pemulihan. Dia sudah mampu tersenyum dan menggunakan aplikasi
Face Time
 untuk berhubung dengan keluarganya.

Walau bagaimanapun, wanita tersebut masih lagi bergantung pada ventilator dan perlu makan ubat untuk elakkan badannya daripada menolak paru-paru yang baru dipindahkan.

Tidak cukup penderma untuk pemindahan organ paru-paru

Walaupun pemindahan paru-paru boleh menjadi penyelamat bagi pesakit COVID-19, tapi bukan semuanya layak untuk mendapatkan pemindahan.

Pesakit yang berisiko
 seperti mereka yang mempunyai penyakit lain selain COVID-19 juga berkemungkinan besar tidak akan mendapat peluang untuk menjadi penerima organ.

Hanya 15% daripada organ paru paru yang didermakan boleh digunakan untuk pemindahan. Bilangannya rendah kerana paru-paru yang rosak selalunya akan ditolak.

Walau bagaimanapun, satu teknik yang dinamakan
ex vivo lung perfusion
 boleh digunakan untuk memperbaiki organ tersebut.

[mc4wp_form id=’115319″]


3 Kebaikan Tongkat Ali Buat Lelaki, Bukan Setakat Tambah 'Power' Di Ranjang!

Tongkat Ali atau nama saintifiknya, Eurycoma Longifolia sememangnya sinonim dengan rakyat Malaysia. Namun, tahukah anda,
apakah khasiat mengambil minuman tenaga tersebut?
Teruskan membaca untuk mengetahui manfaat tongkat ali dengan lebih lanjut.

Untuk mendapatkan lebih banyak info tentang Kesihatan Lelaki, sila dapatkannya
di si
n
i.

Apakah Tongkat Ali?

Eurycoma longifolia atau Tongkat Ali adalah pokok renek malar hijau yang tinggi yang biasa dijumpai di Asia Tenggara.

Lelaki-lelaki di Malaysia mendakwa bahawa
teh yang diperbuat daripada tumbuhan ini meningkatkan keupayaan seksual dan kejantanan mereka.

Akibatnya, tumbuhan ini mempunyai permintaan tinggi sehingga kini dianggap sebagai spesies “dilindungi”.

Tongkat Ali adalah
ubat herba yang telah menjadi sebahagian daripada ubat tradisional Asia Tenggara
 selama berabad-abad lamanya.

Ia sering digunakan untuk merawat pelbagai penyakit, termasuk demam, disfungsi ereksi, dan jangkitan bakteria.

Kajian menunjukkan bahawa Tongkat Ali boleh
meningkatkan kesuburan lelaki, melegakan tekanan, dan meningkatkan komposisi badan
, tetapi penyelidikan dalam bidang ini adalah terhad.

Selain akar dan kulit Eurycoma longifolia digunakan untuk merawat disfungsi ereksi (ED), ia turut digunakan untuk meningkatkan minat seks, kemandulan lelaki, meningkatkan prestasi atletik, membina badan, dan mengurangkan lemak badan.

Eurycoma longifolia juga digunakan untuk demam, malaria, ulser, tekanan darah tinggi, batuk kering, sakit tulang, batuk, cirit-birit, sakit kepala, sifilis, dan kanser.

Manfaat Tongkat Ali

Apakah antara khasiat dan manfaat tongkat ali?

Khasiat Tongkat Ali 1: Boleh meningkatkan tahap testosteron dan meningkatkan kesuburan lelaki

Potensi Tongkat Ali untuk
meningkatkan testosteron pada lelaki dengan tahap hormon seks utama yang rendah
 ini telah diketahui dan didokumentasikan dengan baik.

Testosteron yang rendah boleh terjadi akibat penuaan, kemoterapi, rawatan radiasi, ubat-ubatan, kecederaan atau jangkitan buah zakar, dan lain-lain.

Kesan tahap testosteron yang tidak mencukupi termasuk
libido rendah, disfungsi ereksi, dan dalam sesetengah kes, ketidaksuburan.

Oleh kerana sebatian dalam Tongkat Ali boleh meningkatkan testosteron yang rendah, ia dapat merawat masalah ini.

Kajian selama 1 bulan dalam 76 lelaki yang lebih tua dengan testosteron rendah mendapati bahawa mengambil 200mg ekstrak Tongkat Ali setiap hari secara signifikan meningkatkan tahap hormon ini kepada nilai normal pada lebih daripada 90% peserta.

Tambahan lagi, kajian dalam kedua-dua haiwan dan manusia menunjukkan bahawa mengambil Tongkat Ali boleh
 meningkatkan rangsangan seksual
 dan boleh memperbaiki disfungsi ereksi pada lelaki.

Akhir sekali, Tongkat Ali boleh
meningkatkan motiliti dan kepekatan sperma, meningkatkan kesuburan lelaki.

Manfaat Tongkat Ali 2: Minuman tenaga yang boleh mengurangkan stres

Tongkat Ali boleh mengurangkan hormon stres dalam badan anda, mengurangkan kebimbangan, dan meningkatkan mood.

Satu kajian pada tahun 1999 mengenal pasti kemungkinan
peranan ubat ini dalam merawat masalah mood.

Mereka mendapati bahawa manfaat Tongkat Ali adalah setanding dengan
ubat anti-keresahan yang biasa dalam mengurangkan gejala kegelisahan pada tikus.

Kesan yang sama telah dilihat pada manusia, tetapi penyelidikan adalah terhad.

Anda mungkin berminat:

Kajian Kata Golongan Vegetarian Lebih “Padu” Di Ranjang! Apa Sebabnya Ya?

Khasiat Tongkat Ali 3: B
oleh memperbaiki komposisi tubuh

Manfaat Tongkat Ali sering didakwa mampu meningkatkan prestasi atlet dan meningkatkan jisim otot.

Ini kerana ia mengandungi sebatian yang dipanggil quassinoids, termasuk eurycomaoside, eurycolactone, dan eurycomanone.

Ia boleh membantu badan anda
menggunakan tenaga dengan lebih cekap
, mengurangkan keletihan, dan meningkatkan daya tahan.

Dengan kata lain, suplemen boleh bertindak sebagai bantuan ergogenik, yang merupakan bahan yang boleh meningkatkan prestasi fizikal dan memperbaiki komposisi tubuh.

Kajian kecil yang dijalankan selama 5 minggu dalam 14 lelaki mendapati bahawa mereka yang mengambil 100 mg ekstrak tongkat ali setiap hari mengalami peningkatan yang lebih besar dalam jisim tanpa lemak berbanding daripada mereka yang mengambil plasebo.

Mereka juga
kehilangan lebih banyak lemak berbanding peserta dalam kumpulan plasebo.

Kesan sampingan yang mungkin ada

Beberapa kajian tentang penggunaan Tongkat Ali pada manusia sebagai minuman tenaga tidak melaporkan apa-apa kesan sampingan.

Satu kajian menyatakan bahawa mengambil 300 mg ekstrak Tongkat Ali setiap hari adalah selamat seperti mengambil plasebo.

Kajian-kajian lain menunjukkan bahawa dengan mengambil hingga 1.2 gram ekstrak Tongkat Ali setiap hari adalah selamat untuk orang dewasa.

Namun begitu, jumlah ini tidak digunakan dalam penyelidikan.

Tambahan pula, tiada kajian mengkaji penggunaan jangka panjangnya, menjadikannya
tidak jelas sama ada suplemen tersebut selamat pada tempoh yang lebih lama.

Eurycoma longifolia adalah selamat apabila diambil melalui mulut dalam jumlah perubatan sehingga 9 bulan.

Tetapi ia tidak selamat apabila diambil melalui mulut dalam jumlah atau kuantiti yang besar.

Sesetengah makanan tambahan atau suplemen Tongkat Ali dari Malaysia didapati
mengandungi merkuri atau plumbum.

Sejenis dadah yang digunakan untuk merawat disfungsi ereksi yang dikenali sebagai sildenafil (Viagra) juga telah ditemui dalam beberapa makanan tambahan atau suplemen tongkat ali.

Mengambil terlalu banyak Tongkat Ali boleh menyebabkan
keracunan merkuri atau plumbum atau kesan sampingan yang lain.

Lebih-lebih lagi, satu kajian yang mengkaji mengenai kandungan merkuri 100 suplemen Tongkat Ali dari Malaysia mendapati bahawa 26% mempunyai tahap merkuri yang lebih tinggi daripada had yang disyorkan. Kini anda telah mengetahui apa tu manfaat Tongkat Ali yang sebenar.


Kaki Rata

Definisi

Apa itu Kaki Rata?

Anda mengalami kaki rata apabila lengkungan kaki anda menjadi rata, dan menyebabkan keseluruhan tapak kaki menyentuh lantai semasa anda berdiri.

Apakah kebarangkalian Kaki Rata?

Keadaan ini agak lazim berlaku. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Kaki Rata?

Kebanyakan individu yang mempunyai kaki rata tidak mengalami sebarang tanda atau simptom. Tetapi sesetengah individu mengalami sakit kaki, terutama di bahagian tumit atau bahagian lengkungan. Kesakitan menjadi semakin teruk semasa melakukan aktiviti. Bengkak pada bahagian buku lali juga mungkin berlaku.

Terdapat beberapa simptom yang tidak disenaraikan di atas. Jika anda mempunyai sebarang persoalan berkaitan simptom, sila berunding dengan doktor anda.

Bila saya harus berjumpa doktor?

Anda perlu menghubungi doktor sekiranya anda mengalami perkara berikut:

Kaki berasa sakit walaupun memakai kasut yang menyokong dan sesuai dengan kaki.

Kasut menjadi haus dengan cepat.

Kaki menjadi semakin rata.

Kaki menjadi lemah, kebas atau kaku.

Punca

Apakah punca Kaki Rata?

Kaki rata adalah normal bagi bayi dan kanak-kanak kecil kerana lengkungan kaki belum lagi terbentuk. Kebanyakan lengkungan kaki terbentuk semasa zaman kanak-kanak tetapi sesetengah individu tidak mempunyai lengkungan. Ini adalah variasi normal dan individu tanpa lengkungan mungkin mempunyai masalah atau tiada masalah.

Sesetengah kanak-kanak mempunyai kaki rata yang fleksibel, di mana lengkungan dapat dilihat ketika mereka sedang duduk atau berjengket, tetapi hilang ketika kanak-kanak tersebut berdiri. Kebanyakan kanak-kanak mengatasi masalah kaki rata fleksibel tanpa masalah.

Lengkungan juga boleh menjadi rata dari semasa ke semasa. Haus dan lusuh selama bertahun-tahun boleh melemahkan tendon pada bahagian dalam buku lali dan tendon yang menyokong lengkungan anda.

Faktor-faktor Risiko

Apakah yang meningkatkan risiko saya kepada Kaki Rata?

Terdapat banyak faktor risiko kaki rata, antaranya ialah:

Obesiti.

Kecederaan pada kaki dan buku lali.

Rheumatoid arthritis
.

Penuaan.

Diabetes

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Kaki Rata didiagnosis?

Untuk melihat mekanik kaki anda, doktor akan memeriksa kaki anda daripada bahagian hadapan dan belakang  serta meminta anda untuk berdiri. Doktor akan melihat pada paten kasut anda.

Ujian pengimejan

Jika anda mengalami kesakitan kaki melampau, doktor akan melakukan ujian berikut:

X-rays. X-ray mudah menggunakan jumlah radiasi kecil untuk menghasilkan imej tulang dan sendi pada kaki anda. Ia penting untuk mengesan arthritis.

Imbasan CT. ujian ini mengambil X-ray kaki anda daripada sudut berbeza dan menyediakan maklumat terperinci berbanding X-ray biasa.

Jika doktor mengesyaki berlaku kecederaan tendon, doktor akan melakukan ujian ini, menggunakan gelombang bunyi untuk menghasilkan imej terperinci tisu lembut di dalam badan anda.

Penggunaan gelombang bunyi dan magnet kuat, MRI menyediakan maklumat terbaik bagi tisu lembut dan keras.

Bagaimana pesakit Kaki Rata dirawat?

Tiada rawatan diperlukan bagi kaki rata jika ia tidak menyebabkan kesakitan.

Terapi

Jika kaki rata anda berasa sakit. Doktor akan mengesyorkan:

Sokongan kaki (alatan ortotik). Sokongan kaki di luar kaunter membantu melegakan kesakitan akibat kaki rata, atau doktor mencadangkan sokongan kaki yang direka khas, dimana ia dilentur mengikut kontur kaki anda. Sokongan kaki tidak memulihkan kaki rata tetapi ia dapat mengurangkan simptom anda.

Senaman regangan. Sesetengah individu yang mengalami kaki rata mempunyai tendon Achilles pendek. Senaman untuk meregang tendon ini mungkin dapat membantu.

Kasut sokongan. Kasut yang direka khas lebih selesa berbanding sandal atau kasut yang mempunyai sokongan minimum.

Terapi fizikal. Kaki rata menyebabkan kecederaan akibat penggunaan berlebihan pada sesetengah pelari. Ahli terapi fizikal boleh melakukan analisis video tentang bagaimana anda berlari bagi memperbaiki bentuk dan teknik anda.

Pembedahan

Pembedahan tidak dilakukan semata-mata untuk membetulkan kaki rata. Tetapi, anda mungkin memerlukan pembedahan untuk masalah berkaitan seperti tendon koyak.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Kaki Rata?

Gaya hidup dan kaedah pengubatan sampingan berikut mungkin membantu anda mengatasi kaki rata:

Elakkan aktiviti yang menyebabkan keadaan anda menjadi semakin teruk. Lakukan aktiviti kesan rendah seperti berjalan, berbasikal atau berenang berbanding melompat dan berlari.

Sokongan lengkungan kaki. Sokongan kaki di luar kaunter meningkatkan keselesaan anda.

Kurangkan berat badan. Turunkan berat badan dapat mengurangkan tekanan pada kaki anda.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


AWAS, Kandungan Overdue Ada Bahaya, Ibu Kena Lebih Alert Dengan Risiko Ini

Biasanya tempoh kehamilan adalah antara 37 hingga 42 minggu. Namun ada risiko bahaya yang bakal ibu perlu ketahui jika hamil lebih dari 40 minggu.

Baca lebih lanjut tentang Kehamilan
di sini.

Apabila anda melepasi tarikh jangkaan bersalin…

Kebanyakan tempoh kehamilan adalah sekitar 37 hingga 42 minggu. Namun ada juga
wanita mengandung untuk tempoh yang lebih lama
 daripada itu.

Jika anda hamil lebih dari 40 minggu, atau lebih tepat memasuki minggu ke-42 dan ke atas, kehamilan tersebut dikenali sebagai
post-term
atau kehamilan lewat.

Walaupun terdapat beberapa risiko dalam kehamilan lewat ini, namun kebanyakan bayi dapat dilahirkan secara sihat.

Doktor dan pengamal perubatan juga boleh melakukan ujian khas bagi memeriksa tahap kesihatan bayi. Ia adalah untuk memastikan kesihatan si manja sentiasa berada dalam keadaan yang baik.

Bagaimana boleh terjadinya hamil lebih dari 40 minggu?

Kebanyakan wanita yang melewati tempoh kehamilan 40 minggu, bukanlah benar-benar berada dalam kehamilan lewat. Adakalanya ia disebabkan
tarikh anggaran bersalin (EDD)
 yang kurang tepat.

Tambahan pula, EDD adalah tarikh jangkaan dan bukannya tarikh yang tepat untuk seorang
wanita bersalin.

Tarikh jangkaan bersalin biasanya berdasarkan:

Anggaran hari pertama selepas
kitaran haid
 berakhir

Saiz ukuran rahim bersama hasil keputusan ujian ultrabunyi pada awal tempoh kehamilan

Walau bagaimanapun, ia dipengaruhi oleh beberapa perkara seperti:

Kebanyakan wanita tidak dapat mengingati dengan tepat hari terakhir kedatangan haid. Jadi keadaan tersebut akan menyukarkan ramalan tarikh jangkaan bersalin

Tidak semua
kitaran haid
 mempunyai kepanjangan yang sama

Ada sesetengah wanita tidak melakukan ujian ultrabunyi pada awal kehamilan untuk menentukan tarikh jangkaan bersalin yang paling tepat

Jadi apabila sesuatu kehamilan dianggap sebagai kehamilan lewat dan seorang wanita itu hamil lebih dari 40 minggu, tiada siapa yang dapat mengetahui mengapa ia terjadi.

Risiko hamil lebih dari 40 minggu

Sekiranya anda belum melahirkan anak menjelang 42 minggu tempoh kehamilan, terdapat risiko kesihatan yang lebih besar kepada anda dan bayi.

Umumnya, plasenta adalah penghubung antara anda dan si kecil di dalam kandungan.

Apabila anda melepasi tarikh jangkaan bersalin, plasenta mungkin tidak dapat berfungsi dengan baik seperti sebelumnya.

Keadaan ini sudah tentu akan mengurangkan jumlah oksigen dan nutrien daripada anda yang diperolehi bayi.

Akibatnya, berkemungkinan besar bayi:

Tidak membesar seperti sebelumnya

Berlaku tanda-tanda tekanan kepada janin. Ini bermaksud degupan jantung bayi tidak bertindak balas secara normal

Mempunyai masa yang lebih sukar semasa kelahiran

Berdepan risiko kelahiran mati (
stillbirth
) – mati dalam kandungan. Risiko untuk terjadinya keadaan ini adalah lebih tinggi apabila seorang wanita itu hamil lebih dari 40 minggu

Masalah lain yang mungkin berlaku adalah:

Jika bayi bersaiz besar, ia akan menyukarkan anda untuk bersalin secara faraj atau
kelahiran normal.
 Anda mungkin perlu melahirkan anak dengan
prosedur kelahiran caesar atau C-Sec

Tempoh kehamilan lewat juga boleh
mengurangkan cecair amniotik (air ketuban)
 – air yang mengelilingi bayi. Ia sekali gus akan menyebabkan jumlah oksigen dan nutrien yang diperolehi bayi menjadi terhad

Sekiranya anda mengalami sebarang masalah yang disenaraikan di atas, ia akan meningkatkan risiko untuk bersalin secara pembedahan.

Apa yang berlaku jika hamil lebih dari 40 minggu?

Sehingga anda mencapai tempoh kehamilan 41 minggu, doktor mungkin tidak melakukan apa-apa kecuali jika wujud sebarang masalah atau komplikasi.

Sekiranya usia kehamilan anda 41 minggu, doktor akan melakukan ujian untuk memeriksa keadaan bayi.

Pemeriksaan tersebut merangkumi ujian profil biofizik (ultrabunyi) dan ujian bukan tekanan (n
on-stress test
).

Ujian mungkin menunjukkan bahawa bayi itu aktif dan sihat, dan jumlah cairan amniotik adalah normal. Jika itu adalah keadaannya, doktor mungkin akan memutuskan untuk menunggu sehingga anda bersalin sendiri

Ujian ini juga dapat menunjukkan bahawa jika bayi menghadapi masalah. Sekiranya ia berlaku, doktor akan memutuskan bahawa anda perlu menjalani prosedur induce – dipaksa bersalin

Apabila usia kandungan mencapai tempoh antara 41 dan 42 minggu, risiko untuk berlaku masalah kesihatan bagi anda dan bayi adalah tinggi. Doktor mungkin akan mencadangkan prosedur induce.

Walau bagaimanapun, untuk wanita hamil yang lebih berusia, khususnya berumur lebih 40 tahun, doktor akan menyarankan prosedur induce apabila melewati 39-minggu kehamilan.

Memahami prosedur induce

Apabila anda tidak bersalin dengan sendiri dan berada dalam situasi hamil lebih dari 40 minggu, doktor akan memaksa anda bersalin. Prosedur tersebut akan berlangsung dengan:

Menggunakan ubat yang disebut oxytocin. Ubat ini boleh
menyebabkan kontraksi
 bermula dan diberikan melalui saluran intravena (IV)

Memasukkan ubat supositoria ke dalam faraj. Ini akan membantu mematangkan (melembutkan) serviks dan dapat membantu memulakan proses bersalin

Memecahkan air ketuban
 (pecahkan selaput yang menahan cecair amniotik). Proses ini boleh dilakukan pada sesetengah wanita untuk membantu proses bersalin

Meletakkan kateter (
catheter
) atau tiub pada serviks untuk membantunya mula melebar (
dilate
) secara perlahan

Keperluan menjalani pembedahan C-Sec

Anda hanya perlu melalui prosedur bersalin secara pembedahan caesarean jika:

Proses kelahiran tidak boleh didorong oleh doktor menggunakan teknik-teknik di atas

Ujian kadar denyutan jantung bayi menunjukkan mereka berada dalam tekanan

Proses kelahiran normal terhenti sebaik ia bermula

Teruskan bertahan!

Tidak kira sama ada perlu menjalani prosedur induce atau bersalin secara pembedahan, anda disarankan untuk kekal berhubung dengan doktor.

Sementara itu, lakukan yang terbaik dalam menjaga kesihatan diri dan bayi. Jangan lupa untuk menikmati tempoh kehamilan anda ini, okay?

[health_tool_article id=”128776″]


Buli: Perempuan Lebih Terkesan Berbanding Lelaki

Berdasarkan penyelidikan yang dilaksanakan oleh penyelidik daripada Rutgers University-Camden, kanak-kanak perempuan sebenarnya lebih sering dibuli berbanding daripada kanak-kanak lelaki dan lebih cenderung untuk mempertimbangkan, merancang, atau cuba untuk membunuh diri.

Menurut Nancy Pontes, pensyarah di Rutgers School of Nursing-Camden, buli sangat dikaitkan dengan simptom kemurungan, idea, perancangan dan percubaan untuk membunuh diri, dan penyelidikan mereka dijalankan bagi melihat hubungan antara mangsa buli, simptom kemurungan, dan kecenderungan bunuh diri mengikut jantina.

Dalam pemeriksaan data daripada
Youth Risk Behavior Survey
 daripada tahun 2011-2015,
Centers for Disease Control
, Pontes dan rakan-rakan penyelidiknya telah menjalankan analisis data dan mendapati bahawa lebih ramai kanak-kanak perempuan dipengaruhi secara negatif oleh buli berbanding lelaki.

Pontes berkata, secara umumnya, kanak-kanak perempuan lebih sering dibuli berbanding daripada kanak-kanak lelaki, dan kanak-kanak perempuan juga lebih cenderung untuk mempertimbangkan, merancang atau cuba untuk membunuh diri berbanding lelaki, tanpa mengira sama ada mereka dibuli ataupun tidak – walaupun kanak-kanak lelaki lebih cenderung untuk mati dengan cara membunuh diri. Dalam penyelidikan ini, Pontes dan rakan-rakan penyelidiknya melihat kepada perkaitan-perkaitan yang signifikan dan bukannya perkaitan-perkaitan penyebab secara terus.

Kaedah-kaedah analisis kesan buli dan risiko membunuh diri

Dengan menggunakan dua kaedah analisis statistik, pasukan penyelidik menunjukkan kebarangkalian hubungan antara buli dan simptom kemurungan dan risiko membunuh diri, dan kemudiannya membandingkan hasil bagi kedua-dua kaedah tersebut.

Melalui kaedah interaksi berbilang yang lebih biasa digunakan, penemuan hasil penyelidikan mereka sepadan dengan penemuan sebelumnya oleh penyelidik yang menggunakan kaedah yang sama. Hasil penyelidikan menunjukkan tiada perbezaan antara lelaki dan perempuan yang dibuli di sekolah dan mengalami simptom kemurungan atau tingkah laku berisiko untuk membunuh diri.

Walau bagaimanapun, apabila menggunakan kaedah interaksi tambahan yang disyorkan oleh jurnal
International Journal of Epidemiology
, Pontes dan pasukannya mendapati bahawa kesan-kesan buli adalah jauh lebih tinggi dalam kalangan kanak-kanak perempuan berbanding daripada kanak-kanak lelaki pada setiap tahap tekanan psikologi atau pemikiran dan tindakan bunuh diri.

Penyelidikan tersebut yang bertajuk
“Additive Interactions between Gender and Bullying Victimization on Depressive Symptoms and Suicidality: Youth Risk Behavior Survey 2011-2015′
 yang dilaksanakan oleh Pontes dan rakan penyelidiknya, telah diterbitkan dalam jurnal
Nursing Research
.

Menurut Pontes, setakat pengetahuan mereka, kertas penyelidikan mereka adalah yang pertama dalam bidang kejururawatan dalam membandingkan kedua-dua kaedah penyelidikan tersebut, dan untuk mencabar status quo analisis dalam bidang kejururawatan tersebut.

Para penyelidik mengakui batasan penyelidikan mereka, seperti sifat reka bentuk retrospektif dan ketidakmampuan untuk menukar atau mengubah reka bentuk kajian CDC.

Pontes berharap keputusan pemeriksaan pasukannya akan membantu menarik perhatian bagaimana penyelidik menjalankan analisis data dan betapa pentingnya untuk mempertimbangkan dengan teliti, kaedah manakah yang terbaik atau menggunakan kedua-dua kaedah dan membandingkannya.

Perbezaan buli dalam kalangan lelaki dan perempuan

Buli dalam kalangan kanak-kanak lelaki sering kali bersifat fizikal atau melalui sentuhan. Pontes berkata, tindakan sekolah-sekolah dalam menghentikan aktiviti buli yang bersifat fizikal mungkin menghalang dan menghentikan buli yang lebih biasa dalam kalangan kanak-kanak lelaki.

Menurut Pontes, bagi kanak-kanak perempuan pula, jenis kejadian yang berlaku adalah yang tidak kelihatan. Ia sering melibatkan buli dari segi hubungan, seperti menyisihkan seseorang daripada terlibat dengan pelbagai aktiviti dan lingkaran sosial, atau menyebarkan khabar angin mengenai mereka. Tindakan buli tersebut bersifat tidak jelas atau tidak kelihatan, oleh itu ia dapat bertahan lama tanpa diketahui sesiapa.

Menurut Pontes, campur tangan atau intervensi oleh pihak sekolah perlu memahami perbezaan dalam pembulian dan bagaimana kita boleh menangani dengan lebih baik kes-kes kanak-kanak perempuan yang dibuli.

Penyelidik jururawat di Rutgers-Camden percaya bahawa mencegah buli harus bermula pada usia muda. Pontes mengatakan bahawa ibu bapa seharusnya mula mengajar kanak-kanak prasekolah bahawa aktiviti buli adalah satu perkara yang salah. Kerana terdapat juga ibu bapa yang menganggap bahawa kejadian itu adalah salah satu fasa biasa dalam kehidupan seseorang.

Pontes turut menyatakan bahawa ahli pediatrik dan jururawat perlu membincangkan tentang kesan berbahaya membuli dengan ibu bapa supaya mereka dapat melakukan campur tangan dengan lebih awal dan mengurangkan kadar mangsa buli yang boleh menyebabkan remaja mempertimbangkan untuk membunuh diri.

Baca juga:

Aktiviti Fizikal Ditentukan Oleh Kesejahteraan Mental Semasa Umur Pertengahan

Tanda Anak Anda Menderita Kesihatan Mental

Buli Tingkatkan Risiko Kesihatan Mental dan Pengangguran


Perut Berangin Petanda Gastrik! Ikut 7 Pantang Larang Ini Elak Gastrik Angin

Pernahkah anda ‘
skip’
 waktu makan dan rasa perut masuk angin, kerap sendawa dan sering loya? Jika ya, ia bermakna anda mengalami masalah gastrik angin. Namun, apa sebenarnya ia dan apa cara hilangkan gastrik?

Untuk mendapatkan lebih banyak info tentang Sistem Penghadaman, sila dapatkannya
di sini.

Gastrik angin itu sebenarnya wujud ke?

Istilah gastrik angin selalunya merujuk kepada masalah perut berangin, namun ia sebenarnya kurang tepat.

Perkataan ‘gastrik’ dalam istilah perubatan didefinisikan sebagai ‘perut’. Jadi istilah tepat bagi penyakit ini adalah
gastritis
.

Namun, disebabkan penggunaan nama tersebut amat meluas di Malaysia, doktor turut menggunakan istilah sama bagi memudahkan pemahaman pesakit dan untuk mengelak timbul kekeliruan.

Jadi apakah sebenarnya gastrik jenis ini?

Gastrik atau gastritis merujuk kepada keradangan yang berlaku pada lapisan dalam perut. Keadaan ini berlaku apabila terjadinya penurunan pada tahap perlindungan lapisan dalam perut.

Fungsi normal perut adalah mengeluarkan asid (
gastric juice
) yang berfungsi
mencerna makananan dan membunuh kuman mahupun bakteria
 yang masuk melalui mulut, ketika anda sedang makan, bernafas dan sebagainya.

Disebabkan tahap keasidan dalam perut tinggi, terdapat
satu mekanisme
 terbentuk yang dirujuk sebagai
protective mechanism
.

Ia berperanan melindungi dan mencegah dinding perut daripada terhakis.

Mekanisme ini akan menghasilkan sejenis lapisan cecair atau mukus yang menjadi penghalang (
protective layer
) kepada asid daripada mengenai dinding perut.

Jadi seandainya anda mengalami masalah gastrik, ia bermakna berlaku atau terdapat sesuatu yang telah mengganggu penghasilan lapisan ini.

Jenis-jenis gastrik angin

Gastritis ringan
: Terdapat keradangan atau pembengkakan disebabkan iritasi pada bahagian lapisan perut yang bersentuhan dengan makanan

Gastritis berat
: Berlaku
kecederaan seperti luka pada bahagian lapisan perut
 yang bersentuhan dengan makanan, lalu menyebabkan gastritis berat

Ulser gastrik
 (
peptic ulcer
): Satu
masalah ulser perut
. Ulser adalah luka terbuka. Terdapat darah yang boleh dikesan dalam analisis
muntah
 atau
najis

4 faktor penyebab gastrik angin wajib diketahui

Antara punca gastritis disebabkan oleh gangguan pada penghasilan mukus di dalam perut sehingga mewujudkan keradangan,
 seperti:

#1 Jangkitan bakteria ‘
Helicobacter pylori
’

Bakteria ini boleh menjangkiti manusia melalui
pengambilan makanan yang tercemar
.
Bakteria ini akan bergerak masuk ke lapisan mukus yang melindungi dinding perut.

Apabila berjaya melepasi lapisan ini, bakteria H.pylori akan bersarang dan mengeluarkan bahan kimia yang boleh menghakis lapisan perlindungan dalam perut, lalu
 mengakibatkan rasa pedih dan sakit pada perut.

Punca gastrik angin #2
Pengambilan ubat tahan sakit NSAIDs

NSAIDs adalah
Non-steroidal
 Anti-inflammatory Drugs
.
Ia ubat tahan sakit yang sering diberi doktor.

Ubat ini untuk individu dengan masalah
 sakit sendi (keradangan
) atau
sakit otot
 kerana ia
berfungsi menghalang pembentukan
prostaglandin
 yang mengakibatkan rasa sakit dalam badan.

Tapi dalam masa sama, bahan kimia
prostaglandin
diperlukan untuk penghasilan mukus.

Pengambilan ubat ini menyebabkan penghasilan mukus berkurang kerana
prostaglandin
 tak cukup menampung keperluan dalam proses penghasilan mukus.

Keadaan ini akan mengakibatkan
asid perut menghakis dinding perut
.

Kenapa gastrik angin terjadi #3
Tahap tekanan tinggi

Masalah ini juga boleh berlaku apabila tahap tekanan yang tinggi membebani badan.

Antara penyebab tekanan ini seperti
pembedahan major disebabkan masalah kesihatan lain
, atau sebarang kecederaan teruk yang boleh merangsang penghasilan asid yang tinggi dalam perut.

4. Pengambilan alkohol berlebihan

Minuman beralkohol dipercayai mampu mendatangkan kerengsaan dan mengikis lapisan perut, sekali gus menyebabkan ia terdedah kepada asid.

Antara punca lain kenapa gastritis boleh berlaku adalah kerana:

Tindak balas dengan makanan atau ubat

Tindak balas dengan bahan kimia

Merokok

Peningkatan usia

6 simptom gastrik angin kerap terjadi

Terdapat beberapa simptom petanda anda ada masalah gastritis.

Antara simptom yang boleh berlaku adalah:

Senak perut (ketidakhadaman)

Senak perut adalah rasa
sakit perut pada bahagian atas perut
.
Biasanya masalah ini berlaku selepas anda makan atau minum.

Ia disebabkan asid yang memecahkan lapisan pelindung dinding perut yang membawa kepada kerengsaan dan kesakitan.

Pedih ulu hati

Pedih ulu hati terjadi apabila
kandungan asid dalam perut masuk semula ke dalam saluran pemakanan (esofagus)
 bersama-sama makanan yang dihadam.

Anda akan rasa
sakit pada bahagian dada atau tekak seperti terbakar. Selalunya terjadi selepas makan berat.

Ini mungkin tanda masalah
Gastro Esophageal Reflux Disease
(GERD).

Masalah
refluks
 gastroesophageal merupakan
masalah pencernaan kronik yang berlaku apabila asid perut atau kandungan perut mengalir kembali
 ke kerongkong anda.

Hilang selera makan

Masalah gastrik ini juga cenderung membuatkan anda hilang selera makan.

Perut kembung

Perut kembung terjadi apabila perut mengeluarkan asid penghadaman secara berlebihan kerana kerosakan saraf pada bahagian dalaman dinding perut.

Akibatnya, asid berlebihan ini akan melalui usus dan bertindak balas membentuk gas atau angin dalam perut. Ia akhirnya mengakibatkan usus dalam perut menjadi tegang dan kembung.

Loya dan muntah

Angin dalam perut akan membuatkan anda
loya atau mual
. M
untah akibat gastrik biasanya berwarna jernih, kuning, atau kehijauan.

Ia mungkin mengandungi darah, bergantung pada tahap gastritis yang dihadapi.

Badan berasa lemah dan lesu

Apabila anda mengalami gastrik, badan secara automatik akan sentiasa lemah dan lesu.
Ini kerana anda perlu menahan sakit yang menyebabkan ketidakselesaan dan penat.

Antara simptom gastrik lain adalah:

Kerap sendawa berulang kali

Sering membuang angin (kentut) selepas makan

Najis berwarna hitam, dipercayai akibat gastritis yang kronik

3 cara hilangkan gastrik

Apakah cara hilangkan gastrik?

Untuk merawat
masalah gastritis, terdapat beberapa ubatan yang boleh membantu, seperti:

Cara hilangkan gastrik #1 Antasid (
Antacid
)

Antasid berfungsi
memperbaiki lapisan tambahan mukus, yang diambil 3 kali sehari sebelum makan. Ia
adalah campuran bahan kimia yang mampu mengurangkan tahap keasidan perut dan boleh dibeli di farmasi.

Namun, pengambilan ubat antasid ini dikatakan akan memberikan beberapa kesan sampingan. Antara kesan sampingan yang mungkin dialami:

Degupan jantung tidak sekata.

Keletihan melampau.

Sakit perut berterusan.

Cirit-birit berterusan.

Sembelit.

Najis bertukar warna menjadi putih.

Cara hilangkan gastrik angin #
2 H2-blocker

Turut dikenali sebagai antagonis H2. Ubat ini berfungsi mengurangkan rembesan asid. Contoh ubat jenis H2-blocker adalah
 ranitidine.

Cara hilangkan gastrik #
3 Proton pump inhibitor

Perencat pam proton (PPI) bertujuan mengurangkan rembesan asid dengan lebih berkesan. Ubat PPI ini biasanya diberi pada pesakit dengan gastritis yang teruk atau ulser perut.

Antara contoh ubatan yang akan diberikan adalah
 lansoprazole
 atau
pantoprazole
.

Pantang larang gastrik angin: 7 langkah pencegahan

Berikut 7 langkah pencegahan dan pantang larang gastrik yang anda boleh buat:

Hindari makanan
berasid, bergoreng,
pedas
, dan tinggi lemak, terutamanya ketika perut masih kosong.

Makan dengan kerap tetapi dalam kuantiti yang kecil. Jangan
skip
 waktu makan

Banyakkan minum susu
 (kerana susu bersifat alkali yang mengurangkan keasidan perut. Tapi, jangan minum tenusu ketika perut kosong

Jika gastritis terjadi kerana ubat NSAIDs, cuba bincang dengan doktor

Jauhi
minuman beralkohol, atau pastikan jumlah yang diminum terkawal

Elak
stress
 dengan amalkan
kaedah deep breathing

Berhenti merokok


Sakit Kepala? Jom Kenal Pasti Jenisnya, Bukan Semuanya Sama!

Sesiapa sahaja boleh mengalami masalah sakit kepala, bukan? Tetapi bukan semua adalah sama. Jom ketahui jenis sakit kepala yang mungkin anda alami.

Jenis sakit kepala

Sakit kepala sering mengganggu aktiviti harian. Ia adalah antara aduan paling biasa di klinik dan hospital. Namun, isitilah sakit kepala itu terlalu umum sedangkan terdapat banyak jenis dan puncanya.

A
da yang ringan dan ada yang berat sehingga menjejaskan kualiti hidup
.

Secara umumnya, terdapat 3 jenis sakit kepala yang utama. Mari lihat apakah jenis tersebut.

Sakit kepala tegang
(tension headache)

Selepas balik daripada kerja, kepala terasa seperti berdenyut-denyut. Seolah-olah kepala anda diikat dan dijerut dengan tali. Ini adalah simptom yang biasa berlaku.

Ini juga merupakan jenis paling kerap antara jenis-jenis yang lain.

Sakit yang dialami adalah disebabkan oleh otot di kepala dan leher menjadi tegang. Kedudukan dan postur yang salah boleh menjadi puncanya.

Biasanya, sakit berlaku selama beberapa minit sahaja tetapi boleh sehingga beberapa hari dan kerap berulang.

Jenis sakit kepala kluster
(cluster headcahe)

Sakit kepala kluster mungkin yang paling sakit berbanding jenis lain.

Semasa serangan, ia menyebabkan rasa sangat sakit seperti terbakar di satu bahagian kepala, atau di belakang mata. Biasanya, mata dan hidung akan berair.

Ia berlaku dalam satu tempoh tertentu, contohnya sebulan. Kemudian, akan berlalu tanpa serangan. Sakit mungkin datang semula selepas itu.

Sebabnya adalah tidak jelas dan kerap berlaku dalam kalangan lelaki walaupun secara amnya, sakit kepala kluster adalah jarang. Alkohol adalah antara perangsangnya.

Migrain
(
migrain
e headache)

Ini adalah jenis yang kompleks. Ia berlaku disebabkan oleh perubahan fisiologi yang berlaku di dalam kepala. Cahaya dan bunyi adalah sangat sensitif bagi penghidap migrain.

Simptomnya termasuk sakit kepala di satu sisi kepala, sakit mata, sensitif terhadap cahaya dan bunyi serta mual dan muntah. Serangan biasanya berlaku antara beberapa minit hingga satu jam.

Awasi simptom bahaya

Kebanyakan sakit kepala adalah tidak berbahaya. Namun, ia mungkin tanda atau simptom kepala penyakit yang lebih serius.

Justeru, jika anda mengalami mana-mana simptom berikut, dapatkan pemeriksaan doktor:

Muntah

Muka kebas

Percakapan tidak jelas

Tangan atau kaki menjadi lemah

Sawan

Keliru

Pemeriksaan dan sejarah perubatan yang lengkap diperlukan untuk membuat diagnosis akhir.

Bagi sakit kepala biasa,
rawatan kebiasaannya dalam berbentuk konvensional tanpa ubat, atau menggunakan ubat di kaunter seperti panadol, aspirin atau ibuprofen
.

Dalam kes yang lebih serius, rawatan lain mungkin diperlukan termasuk rawatan psikologi.

Untuk mendapatkan lebih banyak info tentang Sistem Saraf & Otak, sila dapatkannya
di sini.


5 Punca Mengapa Perut Cramp Semasa Berlari, Ia Boleh Buat Hilang Mood Nak Berjoging!

Tengah berlari, tiba-tiba perut cramp, adakah anda pernah lalui situasi seperti itu? Aduh…terus hilang mood nak berjoging. Tetapi kenapa sakit perut ketika berlari berlaku?

Untuk mendapatkan lebih banyak info tentang Badan Sihat, sila dapatkannya
di sini.

Berlari senaman pilihan

Salah satu
senaman
 atau aktiviti fizikal yang sering menjadi pilihan kebanyakan individu adalah
berlari
.

Ini kerana ia boleh dilakukan di mana saja tanpa mengira waktu; pagi atau petang dan tidak memerlukan sebarang kelengkapan khusus.

Berlari mahupun berjoging sememangnya satu aktiviti yang baik untuk kesihatan jantung.

Berdasarkan satu kajian yang diterbitkan dalam jurnal American College of Cardiology, individu yang sering melakukan aktiviti senaman ini akan menurunkan risiko untuk mengalami
penyakit jantung
.

Walau bagaimanapun, sewaktu berlari mahupun berjoging terdapat kecenderungan untuk mengalami perut
cramp
 atau
kekejangan
.

Ia sering kali dialami oleh kebanyakan individu, tetapi mengapa ia boleh berlaku sedangkan anda telah melakukan sesi pemanasan badan sebelum berlari?

Baca juga:

Punca sakit perut ketika berlari

Rasa kejang dan kesakitan yang wujud ketika berlari sudah tentu akan mengganggu dan menjejaskan
mood
untuk bersenam
.

Terdapat beberapa faktor boleh menjadi punca yang mendasari masalah perut
cramp
 yang dialami, antara:

Kadar oksigen

Sewaktu berlari, hampir keseluruhan badan anda akan bergerak dan pergerakan paling banyak berlaku adalah
melibatkan kaki
.

Badan akan mengawal pengaliran oksigen ke dalam badan untuk diedarkan kepada semua bahagian otot yang memerlukan
oksigen.

Oksigen tersebut adalah untuk membantu otot menghasilkan tenaga untuk digunakan ketika berlari.

Dehidrasi

Kekurangan air di dalam badan juga boleh menyebabkan anda mengalami masalah
kekejangan
 pada perut.

Otot penat punca sakit perut ketika berlari

Jangan terkejut,
otot
 juga boleh mengalami kepenatan, okay?

Ia biasa berlaku kepada individu yang telah berlari untuk jarak yang cukup jauh.

Keadaan ini sekali gus menyebabkan otot seperti otot pada abdominal menjadi penat.

Sistem pencernaan punca sakit perut ketika berlari

Ia merupakan satu perkara yang tidak digalakkan untuk dibuat sebelum bersenam, t
etapi ramai individu tanpa sedar melakukannya.

Apakah dia? Iaitu mengambil sebarang makanan berat atau minuman dalam jumlah yang banyak sebelum berlari mahupun berjoging.

Tindakan anda itu menjejaskan
sistem pencernaan
. Jadi logiklah jika anda akan berasa sakit pada bahagian abdomen.

Tekanan pada perut

Pergerakan yang berlaku pada perut sewaktu berjoging akan membuatkan isi perut anda mengalami tekanan serta ‘berlaga’ dengan organ-organ lain di dalam badan anda.

Keadaan ini membuatkan jaringan perut meregang dan wujudlah rasa sakit dan kejang.

Berhenti seketika

Sekiranya anda mengalami perut
cramp
ketika berlari atau berjoging, anda disarankan untuk berhenti seketika dan jangan terus memaksa diri untuk berlari.

Sewaktu berhenti sekurang-kurangnya untuk tempoh 2 hingga 4 minit, cuba untuk mendapatkan
pernafasan
 yang tenang dan teratur.

Ia merupakan antara cara hilangkan kejang perut yang berlaku secara tiba-tiba itu.

Kesimpulan

Bersenam atau melakukan sebarang aktiviti fizikal seperti berlari, berjoging atau berbasikal adalah satu perkara yang baik untuk membantu meningkatkan kesihatan secara keseluruhan.

Tetapi pastikan anda meminum air yang secukupnya untuk
mengelakkan dehidrasi.

Elakkan daripada mengambil sebarang makanan berat sebelum memulakan sebarang aktiviti fizikal, sekurang-kurangnya sejam atau dua jam sebelum bersenam, okay? Selamat bersenam!